Å 73 


PLO SOCHDOMHMOLL LOKK 


BAKTE 
GN Indhold: 
Redaksjonelle noter 
BISKOP STØREN: Om forandringer i menighetsraadsloven... 517 
EIVIND BERGGRAV: Liturgiske opgaver i den norske kirke 
i ; 531 
B. M. KINCK: Det moderne hos Jonas Lie — i lys av impre- 
sjonismen 
ALF VETLESEN: Munch-utstillingen.: Post-festum-betrakt- 
ninger av en læg 


Litteratur, anmeldt av Eivind Berggrav 


| Redaktør: Eivind Berggrav 


Kirke og Kultur utkommer med 1 hefte hver maaned undtagen i juli 
og august. Abonnement kr. 10,00 pr. aar, utlandet kr. 15. Kan be- 
stilles paa postanstalter, hos bokhandlerne og i ekspeditionen, 
Raadhusgaten 30 B. Efteriryk av tidsskriftets artikler er forbudt. 


dm 
de 
in, Go 


fø 


Det var skrevet om Edin Holme ifjor at han var Norges 
ER tiden største opbyggelige forfatter og digter. Med «Høv- 
dinger» naadde han endda længer. Over hans vers er der noget 
uendelig vakkert, høitid, hellig andagt . De kan smelte det: : 


koldeste hjerte, de kan sprænge det haardeste skal. ; 
Hr «Drammens Blad». på 


Nå ' Skildringene er friske og fængslende, den poetiske form. er 
sikker, vakker og værdig, og hillederne malende rike og stem- 
ningsfulde, 8, J. Nigar i-«Moss Tilsk.» 


Det meste har sterk poetisk daam, er høgkvelvt og hjar- pl 


fe «Ei bok som ålle kan lesa og ikkja finne anna enn 
Nils Lone i «Den 17de Mai». 


SE En skjøn og værdig avslutning på digteren Edin Holmes 
: livsverk. R Paal Kleppen, «Mogen pe 

interesse av den norske menighet et glæder os derfor at kunne eddel I 

REDAKSJONELLE NOTER 


PRESTEN NU. 


De hugger efter prestene alle steder. I litteraturen, i an- 


meldelsene, på bedehusene, og i Westend og i politikken. Er 


det forfølgelse? Ak, om det var så vel! Nei, det er ikke for- 


 følgelse. Det er noget meget verre: det er skuffet kjærlig- 


het. Det norske folk venter sig så meget av en prest. Det 
venter sig alt. Enhver i sin situasjon venter sig sitt. Og da 
forestår uvegerlig skuffelsen. Som en skyggge vil det til alle 
tider følge prestestandens høihet at der blir skuffelse over 
presten. 

Derfor er det egentlig ikke noget tidsfenomen vi nu oplever. 
Men det bryter særlig frem nu, fordi tiden trenger presten 


mer enn før. 


Hvad er det tiden krever av sin prest? 


Som så ofte i slike krav ligger der også en dobbelthet, en 


3 slags selvmotsigelse i det krav som her stilles. Tiden krever 


nemlig på en gang menneskelighet og evighet hos sin prest. 


Kanskje er det siste det mest fremtredende. Det kan også 


3 uttrykkes slik at tiden krever autoritet. Men kan da pre- 
- stene ta sig til en autoritet? Ja, i den utstrekning de ikke 
 efterstreber den. Autoritet kan aldri hentes fra «tiden». Den 


er et fremspring av evigheten. Det er dette fremspring av 


evigheten, menneskene nu speider efter. 


Derfor kan kanskje skuffelsen over presten bli prestens hjel- 


per; nemlig en hjelper til å vise bakom ham selv, forbi ham 
- selv, til det som «ikke viser skygge av omskiftelighet». 


Men av prestens menneskelighet venter tidens barn sig 


dette at presten skal bli som en av dem — uten å bli bare 
vi dette. De søker den menneskelighet som kan opta dem selv 


på sig, og først derved få tak på dem til å løfte dem ut over 
sig selv. Tiden søker på ingen måte bare-menneskelige pre- 
ster. Men tiden kjenner sig så «ny», stakkar, og den kan 


- Kirke og kultur. XXXIV. "83 


? 


i å pa” 


514 REDAKSJONELLE NOTER 


ikke gjøre for at den kjenner prestene som så «gamle». Prø- 
ver imidlertid presten å gi tiden dens egen «nyhet», prøver 
han å servere tiden det den tilsynelatende selv «vil ha», så 
vender tiden sig bort fra ham. Ikke annet? sier man da, 
dette har jeg jo selv; gi mig noget mer, ei mig det som jeg 
selv ikke har. 

Nei, det menneskelige må ikke bli innhold; det er tilhold, 
hjemsted tiden søker i prestens menneskelighet, den nødven- 
dige inngang og gjennemgang til det som er mere. 

Kan presten nu ta sig til en slik menneskelighet? Ikke mer 
enn til autoriteten. Denne menneskelighet må hentes annet- 
steds fra enn fra tiden. Dens kilde er ydmyghet, dens vesen 
er tjenersinn, dens organ er lytten. 

Kanskje kan derfor også her skuffelsen over presten bli 
prestens hjelper. Hans hjelper til å bli liten og stille og lyt- 
tende istedetfor stor og dominerende og docerende. 


DIPLOMATER OG DIEHARDS. 


Diehards er et kamputtrykk som er kommet i bruk om de 
uforsonlige, de som ikke vil slutte nogen annen fred enn dø- 
dens, deres egen eller motstanderens. Diehards er slike som 
intet kan lære og intet kan glemme. De kjenner ikke par- 
don, hverken å gi eller å ta. Hvis kampen har vært bitter, 
så er det forræderi, svikt i karakteren eller i prinsippene hvis 
den ikke også ender med det bitreste. 

Enhver strid har sine Diehards — også kirkens. Vi ser dem 
nu overfor et fenomen som prestenes generalforsamling i 
Trondhjem. 

Det gjelder her noget som er blitt mistenkelig litet aktet 
på i den store presse. Her har man alltid sansene våkne når 
der kan være en kirkestrid. Det kommer alltid for dagen 
hvis der kan påvises noget tegn på splid og ond ånd mellem 
kirkens folk. «Se, hvor de elsker hverandre», har man nu 
sagt i 25 år. Hvis det var pressen om å gjøre å notere kjenns- 
gjerninger, så måtte den også ha notert sig den ting at der i 
denne stridens norske kirke nu igjen har vært holdt en gene- 
ralforsamling av hærens officerer i den mest ublandede freds 
og fordragelighets ånd. Spøkefullt kunde de funnet uttrykk 
for det i et ord som gikk under søndagsfesten i «Harmonien»: 

Om søndagen holder prestene til i Harmonien, men om hver- 


 . dagen holder harmonien til hos prestene. Mer formelt og 


offisielt kunde man funnet et for alle tydelig symbol for 
dette på et område, hvor splidens ånd ellers har den letteste 
adgang, også i kirken: ved valgene. Her hendte det at ved 
valget på ny formann blev en fra den ene «leir» foreslått, og 
hans valg blev støttet av en fra den annen «leir». Og ved 
viceformannvalget omvendt: flertallets ordfører anbefalte 
valget av den foreslåtte kandidat fra mindretallet. 

Det er ganske visst ingen stor ting. Men en tings størrelse 
avgjøres av omgivelsene, av bakgrunnen. Bakgrunnen er her 
denne at vårt folk som helhet har likefrem lidt under de evin- 
delige utslag av splid og ond ånd i kirkens liv; folk speider 
efter at en ny ånd skal vise sig. Og under disse omstendig- 
heter er det nevnte valg — i sammenheng med hele general- 
forsamlingen — likefrem en kirkehistorisk begivenhet en mi- 
mature i vårt land. 

Men hvordan blir det nu mottatt? Med fortielse hos tidens 
budbærere. Og med et angrep fra vår eneste kristelige dags- 
avis på den ting at positive og liberale «kom inn side 
om side ved valget». Ja, her faller begge leires Diehards i 
armene på hverandre. Fra frisinnets innbitte borg var løftet 
et rop om at der blandt de «liberale» nok er «folk som skuler 
i Øst og i vest og vil tekkes alle — uten Gud og sin samvit- 
tighet». (Man merke sig den noble frisinnethet i tankegan- 
gen!) Disse påklistres nu etiketten «Diplomater». Både glo- 


; sen og tankegangen finner straks gjenlyd hos de konservative 


Diehards, og «Dagen» innrangerer det nevnte valg blandt de 


-— fenomener som viser mangel på «rak holdning» og tyder på 


k, 


p 


Sp 


«vatt, bomull og teologisk diplomati». 
. Dette er Clemenceaus, tigerens ånd, alle Diehards forbillede 
på «rak holdning». 

Finnes der da virkelig ikke nogen annen mulighet mellem 


kristne til utgang på en strid enn diplomatens og diehardens? 


SKJEND. 


«Jo mere opdrageren tyr til skjend, des lavere synker bar- 
nas moral; et minimum av skjend i et hjem betyr et maksi- 
mum av opdragelseskultur». 

Kaster ikke disse, en pedagogs, ord også et lys til selvprø- 
velse over kirkens rolle som moralpedagog for tidens barn? 

Skal kirkens rolle overfor moralen være den alltid å skjende 
på tiden, så bli kirkens fond av opdragelseskultur meget snart 
et minimum. Hver gang kirken eller nogen av dens menn 
skal optre og skjende, så må det stå klart at nu tærer vi på 
kapitalen. Dens balansekonto trenger alltid en tilsvarende 
positiv innsats. Men tenker man på den? 

Det er så lett å skjende. Det vet alle travle og trette fedre 
og mødre. Men ergrelse og bitterhet avler irritasjon og selvrå- 
dighet. Barnas — og tidens barns — moralnivå er kanskje ikke 
høit nu. Men kan man, ja har man lov til, å refse dem man 
ikke har optatt i sin kjærlighet? Vilde man gjøre dette med 
sine egne barn? Der blev engang av en klok petitjournalist 
sagt et ord om den underlige forskjell i vårt blikk og vår tone 
når vi stod overfor våre «egne barn» og når vi stod overfor 
«andres unger». Har kirken rett til å snakke til tidens barn 
som til andres unger? Er ikke tidens barn — våre barn? 

OM FORANDRINGER I MENIGHETS- 
RAADSLOVEN 


0 ved Den norske kirkes presteforenings generalforsamling 
i Trondhjem 22de oktober 1927. 


Av biskop STØREN. 


Den norske kirke har ved loven av 3. december 1920 «Om 
menighetsraad og menighetsmøter» traadt ind i et nyt avsnit 
av sin utvikling. Med denne lov har man gjort det første 
skridt til organisation og selvstændiggjørelse av kirken, idet 


man er begyndt nedenfra med at organisere den lokale enkelt- 


menighet, sognemenigheten. Foruten en utvidelse av de tid- 
ligere menighetsmøters virksomhet og en nærmere bestem- 


- melse av deres virkemaate, har loven bragt en helt ny institu- 


tion, menighetsraadet. 

Loven kom som resultatet av to-tre menneskealdres arbeide 
og kamp, paa den ene side for kirkens selvstændighetsgjørelse 
overfor staten, paa den anden side for dens utvikling fra at 
være en kirke hvor ledelse og arbeide væsentlig hvilte paa 


; prestene, til at bli en kirke med selvstyrende og bevisst arbei- 


dende menigheter. Jeg mener derfor at vi har ret til at hævde 
at loven har sit utspring i kjærlighet til vor norske kirke og 


i ønsket om at denne skal utvikles og dygtiggjøres til under 


ændrede tidsforhold bedre at løse sin opgave, at vinde og be- 


vare mennesker for Gud og knytte dem sammen i kristent 
- samfundsliv. 


Men ellers er — jeg kunde si: selvfølgelig — meningene om 


- loven delte. Nogen har næret forhaabninger om en hel gjen- 

fødelse av kirken ved den, andre har forutsagt at den vil føre 
til kirkens undergang. Særlig er det jo stemmeretsbetingel- 
sene som mange er misfornøiet med. Men med hensyn til 


— disse maa enhver som kjender noget til den kirkelige reform- 


På 

bevægelses historie i vort land, vite at det fremfor noget an- 
det har været de tidligere opstillede specielle betingelser for 
kirkelig stemmeret som før gjorde det umulig at faa en slik 
lov gjennemført, og at vi heller ikke i 1920 kunde faa den 
uten ved at stryke alle indskrænkninger m. h. t. stemmeretten. 
Slik er stillingen i Norges storting, og hvis der ikke opstaar 
en folkevækkelse som gjør kravet paa særskilte bestemmelser 
for kirkelig stemmeret saa sterkt, at det ikke er til at komme 
forbi, er det til ingen nytte at fremsætte forslag om ind- 
skrænkninger i stemmeretten. Jeg er nu ikke saa sikker paa 
om ikke den almindelige stemmeret ogsaa har sine store for- 
dele; men jeg mener dog at loven ialfald burde hat en be- 
stemmelse om at den kirkelige stemmeret tapes ogsaa i endel 
tilfælder der ikke medfører tap av borgerlig stemmeret. Jeg 
tænker f. eks. paa tilfælder hvor en person er domfældt for 
forbrydelser eller forseelser mot sædeligheten, som dog ikke 
ha medført saa stor straf at det har trukket med sig tap av 
borgerlig stemmeret. Et forslag herom kræver imidlertid en 
juridisk indsikt som jeg ikke er i besiddelse av. Jeg har 
nævnt dette her i indledningen til forklaring av at jeg senere 
ikke kommer til at berøre stemmeretsspørsmaalet. 

Tiltrods for de delte meninger om loven ser det dog heldig- 
vis ut til at de allerfleste virkelige venner av den norske kirke 
er enige om at vi maa gjøre alt vi kan forat loven kan virke 
til velsignelse, at det nu er vor plikt, enten vi paa forhaand 
ønsket loven slik den er, eller ønsket den anderledes, eller slet 
ikke ønsket den. 

Det som det da først og fremst kommer an paa, er at faa 
valgt de rette mænd og kvinder ind i raadene. Ti det er klart 
at institutionen ikke i og for sig er nogen kraftkilde, men at 
alt beror paa at institutionen fyldes av mænd og kvinder som 
har baade evne og vilje til at tjene Herren i hans menighet 
og selv lar sig fylde av Herrens aand. Det tør vel sies at de 
stemmeberettigede ved de to tidligere valg paa menighetsraad 
virkelig har søkt at sætte de bedste folk ind i menighetsraa- 
dene. Det er en ren undtagelse at utenforliggende hensyn, f. 


eks. politiske, har spillet ind ved valgene. Forhaabentlig vil 


det samme vise sig ihøst. Derimot har det været en skuffelse 

at deltagelsen i valgene ikke er blit større; der var ialfald 
- i Haalogaland ingen fremgang ved valget i 1924. 

Men selvom det først og fremst beror paa de personer som 
sættes ind i menighetsraadene, hvorledes den nye institution 
skal komme til at virke, saa er det dog en klar sak at ogsaa 
lovens nærmere bestemmelser om raadets valg, sammensætning 
og virksomhet har sin betydning for et heldig resultat. Vi har 
nu praktisert loven i nær 6 aar, og det er derfor ikke underlig 
om det spørsmaal er opstaat: Trænger menighetsraadsloven 

* forandringer, og i tilfælde hvilke? 

Det var derfor efter min mening ganske riktig at det fri- 
villige kirkeraad i 1925 forela bispedømmemsøtene dette spørs- 
maal, og at Den norske kirkes presteforening nu har tat det 
op paa denne generalforsamling. For enkelte punkters ved- 
kommende har det ogsaa været fremme i den offentlige dis- 
kussion i de kirkelige blade og i pressen forøvrig. 

å Jeg vet ikke at de øvrige bispedømmemøter har behandlet 
saken. Det blev imidlertid gjort paa bispedømmemøtet for 
Haalogaland i Harstad i august 1925. Jeg blev her anmodet 
om at holde det indledende foredrag, og efter en længere dis- 
kussion blev følgende av mig fremsatte forslag vedtat: 

«Det henstilles til det kongelige Kirkedepartement at dra 
omsorg for at menighetsraadsloven med det første maa bli un- 
dergit en kyndig revision. Specielt vil man uttale ønskelighe- 
ten av: 


1. at samtlige prester i selvstændig embede i en menighet 
blir selvskrevne medlemmer av menighetsraadet, 

2. at der blir adgang til valg av særskilt menighetsraad for 
'kapeldistrikter, 

3. at der blir aapnet adgang til valgets avholdelse som for- 
holdstalsvalg, 

4. at der blir anledning til at foreta valget til en tidligere 
tid paa aaret.» 


Punktene 1. og 3. blev vedtat mot henholdsvis 28 og 10 stem- 
mer, 2. og 4. punkt enstemmig. Møtet talte ca. 180 deltagere. 

'Henstillingen har hittil ikke ført til noget. Kirkedeparte- 
mentet har fundet at det endnu er for tidlig at ta loven op 
til revision. ; | 


å 

Jeg tror ikke det er for tidlig. Loven er snart T aar gam- 
mel, og man pleier i vort land sjelden at vente saa længe med 
at vedta forandringer i en lov, naar man har merket dens 
mangler. Og ingen kan vel være blind for at denne lov har 
mange mangler, skjønt ingen kanske merker det saa tydelig 
som biskopene. Loven er baade uklar i mange punkter, ufuld- 
stændig paa flere hold, og den har bestemmelser som likefrem 
er uheldige for vort kirkeliv. 

Den er da visstnok ogsaa at betrakte som en foreløbig lov. 
Vi vovde i 1920 ikke at gjøre for mange indvendinger, fordi 
det let kunde vælte hele loven, og det stod for mange av os 
slik: Nu faar vi foreløbig ta den som den er; det maa vel 
gaa an at faa den revidert, naar det viser sig at det trænges. 
Vi har jo et forbillede i den danske menighetsraadslov. Den 
danske lov om menighetsraad av 15. mai 1903 var uttrykkelig 
betegnet som en midlertidig lov; den gjaldt for tiden til ut- 
gangen av 1909. Men samtidig opnævntes det talrike og høist 
repræsentative kirkelige utvalg som optok til behandling hele 
det store spørsmaal om den danske kirkes organisation. Under 
forhandlinger som med avbrytelser strakte sig fra 31. mai 1904 
til 31. oktober 1906, utarbeidet dette sine forslag. En ny lov 
blev dog ikke vedtat, og den midlertidige traadte ut av kraft 
ved utgangen av 1909, og erstattedes ved en provisorisk ord- 
ning, der visstnok var gjældende indtil den nugjældende lov 
om menighetsraad av 80. juni 1922 traadte i kraft. Vi er jo 
ikke truet av faren for et tidsrum av «lovløshet» paa dette 
omraade; men det skulde dog være al grund til nu efter 7 aars 
forløp paa grundlag av de i to valgterminer gjorte erfaringer 
og — kan jeg gjerne lægge til — med utnyttelse av de mange 
gode momenter i den nye danske lov at opta vor lov av 1920 
til revision ved en sakkyndig komite. 

Jeg skal nu gaa over til en gjennemgaaelse av lovens enkelte 
paragrafer forsaavidt de efter min opfatning bør revideres, og 
angi hvorledes denne burde ske. 


Om $ 1. 


Som før uttalt vil jeg ikke fremkomme med noget forslag 
om ændring av de kirkelige stemmeretsbetingelser i sin al- 


Så 


namn 

mindelighet. Derimot vil jeg peke paa at uttrykket «statskir- 

ken» overalt bør ændres til «Den norske kirke», den beteg- 
nelse for vor norske folkekirke som Kirkedepartementet har 
bragt i anvendelse paa attestblankettene. 

Dernæst vil jeg peke paa den urimelighet som $'en med sin 
nuværende ordlyd medfører, den nemlig at en prest som har 
sin embedsbolig utenfor sin menighet, nu ikke har stemmeret 
i den, men i den menighet hvor han bor. Det gjælder f. eks. 
sognepresten i Tromsøysund, hvis prestegaard ligger i Tromsø 

by. Bispemøtet i 1924 uttalte sig for ønskeligheten av en for- 
 andring heri. Departementet har imidlertid i en skrivelse av 
1. nov. 1924 uttalt at man visstnok finder at kunne la en 
prest som midlertidig maa bo utenfor sin egen menighet, avgi 
stemme paa menighetsmøter i denne. Derimot finner man 
ikke at kunne gi adgang hertil, naar presten har fast bolig 
utenfor sin egen menighet. Og departementet tilføier: «Pre- 
sten er jo forøvrig selvskrevet medlem av menighetsraadene 
i de sogn som utgjør hans embedsomraade, saa nogen stor 
interesse kan spørsmaalet — saavidt skjønnes — ikke ha.» 
Jo, det har ikke liten interese. Et stort spørsmaal kan av- 
 wjøres ved én stemme; det har nylig hændt i en menighet ved 
 salmeboksvalget. Og desuten er det høist uheldig at en prest 
som bor indenfor en anden menighet, skal kunne være med 
at avgjøre viktige spørsmaal i denne som «menighetslem» der 
kanske stille sig i opposition mot menighetens egen prest paa 
et menighetsmøte. Den danske lov har i 8 4, 6 følgende be- 
stemmelse: «Prester og kirkebetjente der bor udenfor deres 
-menighedsraadskreds, har valgret og for kirkebetjentenes ved- 
kommende tillige valgbarhed i den kreds i hvilken de er ansat. 
Deres hustruer og børn har ogsaa om de ønsker det, valgret 
og valgbarhed i samme kreds». 


Om $ 3. 


—— Her bør i første punktum tilføies: «Med Kirkedepartemen- 
tets samtykke kan særskilt menighetsraad vælges for et kapel- 
distrikt.» Slike kunde tidligere faa sit eget kirketilsyn, og 
den nye lov betegner saaledes faktisk en indskrænkning i deres 
selvstyre og har derfor vakt berettiget misnøie. Departemen- 


rn 

tet har visstnok i nævnte rundskrivelse uttalt at et slikt distrikt 
bør faa et eller flere medlemmer i menighetsraadet, og i senere 
skrivelse at bestemmelse herom med bindende virkning for 
vælgerne kan fattes av menighetsmøtet. Jeg kan ikke finde 
at en saadan ordning, saa rimelig som den er, er lovhjemlet. 


Og i ethvert fald maa hele sognets vælgere være med at ut- 


peke eller rettere vælge repræsentantene saavel for sognekir- 
kens som for kapellets distrikt. Den danske lov indfører sær- 
skilt menighetsraad for hver kirke. 

Som $'en nu lyder, er kun sognepresten fast medlem av raa- 
det, dog saaledes at hvor der er flere prester og flere sogn, 
fordeler biskopen prestene mellem raadene. Er der bare 1 sogn, 
men flere prester, vil altsaa kun sognepresten være fast med- 
lem av menighetsraad; den eller de andre blir utenfor. Grun- 


den er at man ikke vilde sætte for mange selvskrevne med- 


lemmer ind i raadene, og man har henvist til at der jo er 


aapen adgang til at vælge de andre prester ind. Ja, men kun 


under den forutsætning at vedkommende prest er i menigheten 
naar valget foregaar; kommer han f. eks. umiddelbart efter 
et valg, er han for 3 aar avskaaret fra at komme ind. Man 
har ogsaa anført at det vilde svække lægfolkets indflydelse, 


om flere prester blev faste medlemmer av raadet. Men det vil — 


jo kun bli tale om 2 eller rent undtagelsesvis 3 prester i de me- 
nighetsraad som har 10 valgte medlemmer, og med en saadan 
stemmeovervekt maatte dog lægfolket hvis det virkelig træn- 
ges, kunne holde presten stangen. Tankegangen er forøvrig 
yderst utiltalende. Hertil kommer at just hvis en prest skal 
vælges ind, kommer han til at ta en plads fra lægfolket, hvad 
han ikke gjør hvis han likesom sognepresten er selvskrevet 


øl Paris 


medlem. Man maa vel ogsaa kunne forstaa hvor pinlig det 
er for menighetens prest om han hvert 3. aar skal maatte paa | 
valg. Jeg mener derfor at der er al grund til at foreta en 
forandring i loven slik som det forlængst er kommet henven- 
delse om fra de residerende kapellaner i Oslo. Den danske lov | 
gir residerende kapellaner fast plads i raadet med stemmeret, 
mens personelkapellaner, kateketer og personlige hjælpeprester 
har ret til at delta i raadets forhandlinger, dog uten stem- 


meret. 

Man vil kanske indvende at en saadan lovforandring er upaa- 


«krævet fordi der i $ 7 staar at menighetsraadet skal søke sam- 


arbeide med dem hvis der er flere prester i menigheten; men 
et virkelig samarbeide kan det først bli, naar disse prester 
faar være med i raadets forhandlinger, naar de tas indenfor 
og ikke sættes utenfor. 


Om $ 4. 


- Bestemmelsen om at valget skal holdes i valgaarets siste 


kvartal, er ikke heldig. Det bør kunne foregaa i september 
hvis man kan faa mandtallet iorden saa tidlig. Oppe hos os 


kan fremmøtet bli vanskelig allerede i oktober. 
I $'ens 4. punktum har loven et av sine svake punkter. Da 


* der skal stemmes paa saa mange personer som der skal vælges 
medlemmer og varamænd tilsammen, vil minoriteter helt ute- 


å 


lukkes fra raadet, selvom de er ganske betydelige. Bispemøtet 


i 1920, som hadde den kongelige proposition til uttalelse, fore- 
slog paa foranledning fra mig at der kun skulde stemmes paa 


saa mange personer som raadet skulde ha medlemmer. Det 
gav jo minoriteten mulighet for jialfald at faa nogen av vara- 


 mændene. Stortinget tok intet hensyn hertil. Det var da kun 


hvad man maatte vente at der snart fremkom krav om for- 


- holdstalsvalg. Paa bispedømmemøtet for Haalogaland i Bodø 


1923 blev der da allerede vedtat en henstilling til Kirkedepar- 


— tementet, eller det var visst til «de lovgivende myndigheter», 
om at faa lovens $ 4 ændret derhen at der blev adgang til at 
la valget foregaa efter forholdsvalgmaaten som bestemt i for- 
 mandskapsloven av 1919. Saken blev av Kirkedepartementet 
forelagt bispemøtet i 1924, som uttalte: «Bispemøtet finder 


at menighetsraadsloven med sine regler for valg av menighets- 
raad let fører til at minoriteter helt utelukkes fra plads i raa- 


det, hvorfor en ændring her maa ansees ønskelig, uten at man 


dog endnu efter saa kort tids forløp finder at burde frem- 


2 komme med noget bestemt forslag til forandring. I tilfælde 
bør samtidig loven paa en del andre punkter underkastes en 


- revision.»> 


å 


Kirkedepartementet uttalte i anledning herav, at saken ikke 


— gav anledning til nogen forføining naar der ikke var fremlagt 

noget bestemt forslag. Samtidig uttalte man at naar Kirke- 
kommissionens forslag om valg av menighetsraad efter for- 
holdsvalgmaaten ikke blev optatt i den kongelige proposition, 
var grunden den at en saadan ordning kunde befryktes at ville 
føre til strid og splid i menighetene. 

Kirkekommissionen av 1908 var nemlig i sin helhet enig om 
at der maatte være adgang til forholdstalsvalg. Ja, der utta- 
les i motivene til lovforslaget at der inden flertallet i komiteen 
endog hadde været stemning for at fastslaa forholdsvalg som 
det ordinære. «Dette har man dog avstaat fra da det visstnok 
endnu er mange menigheter i vort land hvor de kirkelige for- 
hold er saa enkle, at det bare vilde være til skade om nogen 
faa urolige hoder kunde paatvinge dem en valgordning som 
forutsætter at menigheten er delt i fraktioner. Saadanne bør 
der være om forholdsvalg skal brukes. Men særlig sterke be- 
høver de ikke at være. Der bør ikke kræves nogen stor brøk- 
del av stemmeberettigede for at drive forholdstalsvalg igjen- 
nem. Er det saa indført i en menighet, bør det staa fast som 
det ordinære. Menighetsraadet bør ikke kunne avskaffe det. 
Skulde en menighet ikke længer ønske det, vil det falde bort 
av sig selv. Enten vil der ikke bli indlevert lister, eller ogsaa 
vil de som indleveres, samle saa faa vælgere om sig at de blir 
betydningsløse.» 

Den danske lov kjender overhodet ingen anden valgmaate 
end forholdsvalget, og har sine bestemte, tilsynelatende greie 
regler derfor. Jeg har hat anledning til at undersøke hos dan- 
ske prester og biskoper om man har hat erfaringer om at 
denne valgmaate har vakt strid og splid i menighetene. Sva- 
ret har været et avgjort «nei!», og man har nærmest været 
forbauset over at man ikke har den hos os. 

Det forundrer mig derfor at Kirkedepartementet og endel 
av vore kristelige blade er saa bange for forholdsvalg. Men 
jeg for min del er ikke i tvil om at hvor der viser sig at være 
trang til saadan valgmaate, der bør der være adgang dertil. 
Den skaper ikke strid, men den tar heller brodden bort fra 
striden, hvor strid er opstaat, idet den gir enhver fraktion den 
ret som tilkommer den. Den gjør at et valg paa menighets- 
raad langt mindre blir en kamp om makten, og et menighets- 

raad som tænker mere paa at herske end paa at tjene, er intet 
. ønskværdig menighetsraad. Naar menighetsraadsvalget i mange 
tilfælder er blit en konkurranse om makten, hænger det 
væsentlig sammen med dets befatning med presteansættelsen. 
Denne trær altfor meget i forgrunden, uaktet menighetsraadets 
deltagelse der ikke kan skaffe den norske kirke bedre prester 
end før, men nok medfører farer for prestene som før ikke 
fandtes. Naar menighetsraadet er dannet ved flertalsvalg og 
alle minoriteter er utestængt, vil raadet selv og dets uttalelse 
om presteansættelsen let gi den utnævnende myndighet et falskt 
indtryk av stemningen i menigheten, og saaledes faktisk bl: 
vildledende istedenfor veiledende. Og følgen blir at minorite- 
ten søker at skaffe sig en illegitim indflytelse paa utnævnel- 
sen, som jeg for min del vilde ønske at kirkestyrelsen hadde 
vist mere fasthet i at avvise. 


Man har ogsaa anført at der skal bli saa lite arbeidskraft 
i et menighetsraad som sammensættes efter forholdstal. Ja, 
slik kan man føre partistriden ind i raadet, at arbeidet lam- 
mes. Men ellers mener jeg at just naar intet parti er ene- 
raadende og maa ta hensyn til de andre, just da blir man 
mere villig til at tjene. Og just da skulde der bli en større 
alsidighet, større rigdom paa naadegaver og mere av initiativ, 
og partiene skulde anspores til den eneste rette konkurranse 
blandt kristne: at man kappes om at gjøre mest mulig nytte 
i sin herres tjeneste. 

Faar menighetsraadene denne karakter, saa skal man se at 
mennesker uten liv i Gud og uten lyst til virkelig at arbeide 
for Guds rike, ikke faar synderlig interesse for at sætte sine 
folk ind i raadene eller selv komme derind. Og det faar ikke 
hjælpe om deltagelsen i valgene ikke blir saa sterk, naar man 
ikke har nogen chanse for at kunne bemæktige sig det hele. 
Til gjengjæld er man fri en stor fare. 

Det er neppe tvil om at ængstelsen for at indføre forholds- 
talsvalgmaaten hænger sammen med det som nu kaldes «kirke- 
striden». For mig staar det slik at denne ængstelse bunder 
i vantro, at den viser at man ligger under for fristelsen til 
at ville hjælpe Vorherre ved anvendelse av et mindre kristelig 
middel. Jeg er for min del klar over at undertrykkelse av 

anderledes tænkende ved ydre maktmidler er uforsvarlig blandt 
kristne. 

Og hvorledes er det nu? Fristelsen er stor til nu mot makt 
at sætte list fra den svakeres side. Det parti som ingen 
chanser har ved et flertalsvalg, søker at holde de mest frem- 
trædende av motpartiet ute av selve raadet ved at bruke dette 
partis liste, men ved strykning av disses navn bringe dem ned 
i varamandsrækken. Skulde derimot det større parti ha været 
saa hensynsfuldt at opta nogen av det mindre partis navn paa 
sin liste, kan det komme det dyrt at staa naar mindretallet 
ved bruk av denne fremgangsmaate kan skaffe sig over- 
vekt i raadet. Fr ikke slike metoder, der ikke er ukjendte, 
langt uværdigere og mere nedbrytende for menighetslivet end 
en aapen og ærlig kamp? 

Man maa forresten ikke tro at det bare er den teologiske 
strid, som skaper partier. Der er også andre partidannelser 
som intet har med forskjellig teologisk opfatning at gjøre. 
Som eksempel kan jeg anføre at vi i Haalogaland somme ste- 
der har motsætningen mellem læstadianere og indremissionsfolk. 
De er likegode konservative kristne, men læstadianerne har van- 
skelig for at anerkjende indremissionsfolket og omvendt. Saa sø- 
ker begge parter at besætte menighetsraadet helt med sine folk. 
Tror man nu at det er heldig for menighetens arbeidsliv at 
disse to partier veksler med at ha hele makten i raadet? Vil 
det ikke være meget heldigere om de kommer sammen der og 
oplæres til at arbeide sammen? Vil ikke det bringe dem til at 
forstaa hverandre, respektere hverandre, og saaledes litt efter 
litt fjerne motsætningene? 

Eller tænk paa hvorledes maalspørsmaalet kan skille kristne 
mennesker. Vi har nu salmebokavstemningene gaaende; i 
en menighet har vi nu set hvorledes tidligere medlemmer av 
raadet, varme, arbeidende kristne, helt blev sat utenfor av den 
maalfiendtlige majoritet. 

Skulde ikke slike ting vise os at forholdsvalg virkelig er 
paakrævet. Jeg mener at det haster med at indføre denne re- 
form, ellers kan der anrettes megen skade. 

— Da flertalsvalg imidlertid bør opretholdes hvor ingen 
større partimotsætninger gjør sig gjældende, trænger loven 
forsaavidt dette angaar allikevel en forandring, idet der ved 

flertalsvalg absolut bør kunne stemmes særskilt paa medlem- 
mer og varamænd. Kirkedepartementet har ved skrivelse av 
26. april 1922 uttalt at der paa stemmesedlene kan angis hvem 
man stemmer paa som medlemmer og som varamænd. Dette 
er imidlertid utvilsomt i strid med loven som sier: «De som 
faar flest stemmer, blir medlemmer, og de som dernæst har 
flest stemmer, blir varamænd». Det er derfor ikke saa under- 
lig at valgstyret i et sogn hvor det viste sig at varamændene 
hadde faat flere stemmer end de der var opført som kandidater 
til medlemspladsene, i henhold til loven fandt sig forpliktet til 
at bytte om. Men dette gir jo det rene virvar; departementet 
har da ogsaa nylig i en skrivelse uttalt at man helst ikke bør 
stemme paa specielle kandidater for medlemspladsene og for 
varamandspladsene. Nei, ganske visst ikke; jeg anser det for 
min del for meget uheldig at der ikke i det hele tat gaaes like 
nøiagtig frem ved kirkelige som ved borgerlige valg. 


å 


Om 3 5. 


I andet punktum bør passusen «Underretning derom sendes 
biskopen» lyde: «Underretning sendes straks til biskopen gjen-- 
nem prosten». Prosten bør nemlig absolut bli underrettet om. 
valgets utfald, og likeledes senere om utfaldet av valg paa for- 
mand i raadet; og denne underretning bør sendes snarest mu-- 
lig, forat i tilfælde feil kan rettes. 


Om $ 7. 


Bestemmelsen: «Er der flere prester i menigheten, skal 
menighetsraadet søke at samarbeide med dem» bør hvis $ 5 
ikke forandres som ovenfor foreslaas, faa følgende form: «ÉØr: 

der foruten den prest som er medlem av menighetsraadet, an-- 
sat flere prester i menigheten, skal menighetsraadet søke sam-- 
arbeide ogsaa med disse». 


Om 3 8. 


Hvor kirkesanger- eller klokkerposten ikke er forenet med 
 lærerpost, bør menighetsraadet faa adgang til at uttale sig om: 
hvem der bør ansættes inden beskikkelse utfærdiges av bi- 


- skopen. 

Denne paragraf bør redigeres slik at den gir grei besked | 
om retten til at bestemme ofringer m. v. i kirkene. Den kunde - 
muligens begynde med følgende passus: «Menighetsraadet gir 
tillatelse til optagelse av offer eller kollekt i kirken naar saa- 
dant ikke er bestemt ved kongelig resolution. I siste tilfælde 
fastsættes tiden for optagelsen, saafremt den ikke er fastslaat, 
av presten efter at han har raadført sig med raadet. Ved 
ofringer eller ved kollektoptagelse som menighetsraadet har 
vit tillatelse til, kan bestemmes at indtil 10 % skal gaa til en 
menighetskasse.» 


Om $ 10. 


Her bør tilføies — i overensstemmelse med den indførte 
praksis — følgende: «Bestaar sognet av flere kommuner, væl- 
ger hver av disse et medlem». 


Om $ 13 (presteansættelser). 


Det er vel ikke tvil om at denne paragraf av mange ansees É 
for den viktigste av alle i loven. Efter min mening er det. 
allerede tilfulde bevist at det teoretisk riktige: at en menighet 
har indflydelse paa presteansættelsen, i praksis medfører 
mange vanskeligheter, og at menighetsraadenes «indstillinger» 
mange gange har været præget av mangel paa syn for hvad 
der i længden gavner kirken og dermed ogsaa den enkelte me- 
nighet. Jeg mener derfor at man bør gjøre hvad man kan 
for at veilede menighetene til at avgi indstillinger der er 
saklig begrundede og som saaledes med rette kan tillægges be- 
tydning av de ansættende myndigheter. 

Jeg tror at det vilde være heldig om man her kunde faa en 
lignende bestemmelse som den danske lov har, nemlig at der 
forut for det egentlige indstillingsmøte holdes et forberedende 
møte under biskopens eller, i hans forfald, prostens ledelse, 
hvor saken drøftes, mens avstemningen foregaar i et møte 
som menighetsraadet alene avholder inden 48 timer efter det 
første. Kanske burde man ogsaa ha regler om avstemnings- 
maaten i likhet med de danske. 

Om $ 14. 


ft 


Det er efter min mening en avgjort feil at man har paa- 
kaldt menighetenes medvirkning ved prostevalg. Prostens 
- stilling er nu — særlig efterat Kirkedepartementet har berøvet 
ham næsten alt hans arbeide som prost utenfor kontoret — 
- væsentlig av administrativ art, og menighetsraadene savner 
som regel forutsætninger for her at kunne bedømme de 
forskjellige presters skikkethet for stillingen. Paragrafen 
burde simpelthen utgaa av loven. 


Om $8 16. 


Bestemmelsen: «Det (menighetsmøtet) tillyses i betimelig 
tid i forveien efter raadets nærmere bestemmelse», bør efter 
min formening faa som tillæg: «saafremt intet særskilt er be- 
stemt angaaende tillysningsfrist eller -maate». Kirkedeparte- 
4 mentet har nemlig fortolket denne bestemmelse saaledes at den 
Er ophæver alle de specielle besetmmelser vi tidligere har hat an- 
- gaaende behandling paa menighetsmøter av slike saker som 

 salmebokbytte, forandring av konfirmationsform o. 8. V., saa- 
— ledes at slike viktige saker er blit behandlet paa en maate der 
efter min mening ikke svarer til den betydning de har før 
menighetens liv. Det har vist sig at man har avgjort f. eks. 
- konfirmationsordningen paa et menighetsmøte tillyst med saa 
kort varsel at det var helt umulig at den hele menighet kunde 
være underrettet om at saken skulde behandles. Menighetene 
E maa sikres mot at overrumples av et egenraadig menighets- 
-— raad. 
p Biskopens ret til at kræve en sak behandlet paany, kfr. 
 dept.skr. av 16. februar 1923, bør uttrykkelig fastslaaes ved 
en bestemmelse: «Biskopen kan naar han finder det ønskelig 
Å eller paakrævet, sende en sak tilbake til fornyet behandling 
av menighetsraad eller menighetsmøte; dette maa dog gjøres 
9 snarest mulig, og senest inden 3 maaneder efterat han har 


pr mottat meddelelse om. avgjørelsen». 


å er: Om $ 18. | 
— Under e) bør her tilføies: «eller deres fordeling mellem kir- 


kene; likeledes angaaende indførelse av særskilt konfirmations- 
EG 34 


| uke og kutinr. XXXIV. 

forberedelse og konfirmation for et sogn eller distrikt, og an- 
gaaende indskrænkning eller utvidelse av forberedeisestiden». 


om's 21. 


Paragrafen bør faa saadan tilføielse: «De skal kunne kræve- 
sig underrettet i betimelig tid om naar en bestemt sak skal 
behandles». 


* 

Jeg har her pekt paa de væsentligste av de punkter i vor 
mennghetsraadslov som jeg mener trænger til at bli revidert. 
Tiden tillater mig ikke at gaa videre. Jeg fremlægger følgende 
forslag til resolution: 

«Den norske kirkes presteforenings 12. generalforsamling 
anmoder det kongelige kirkedepartement om at menighetsraads- 
loven snarest mulig maa bli optat til revision. 

Under forutsætning av revision vil man særlig uttale ønske- 
ligheten av: 


1. at samtlige prester i selvstændig embede blir selvskrevne 
medlemmer av menighetsraadet, 

2. at der aapnes adgang til valg av særskilt menighetsraad 
for kapeldistrikter, 

3. at der blir adgang til valgets avholdelse som forholdstals- 
valg, 

4. og at der blir adgang til at foreta valget til en tidligere: 
tid paa aaret. 


å 


LITURGISKE OPGAVER 
I DEN NORSKE KIRKE IDAG 


Foredrag på presteforeningens generalforsamling i Trondhjem. 


Av Eivinp BErGGRAV. 


Foranledningen til dette foredrag er et forslag som jeg ved 
nyårstider sendte presteforeningens styre. Dette forslag Iød 


5. jan. 1927. 
Til 
Styret for Den norske kirkes presteforening. 

Jeg tillater mig ærbødigst å foreslå at presteforeningens styre en- 
ten selv opnevner eller ber Departementet om å opnevne en litur- 
gisknevndforden norske kirke. Riktignok lever vi i en 
avsluttende periode hvad kirkens bøker angår, men samtidig lever vi i 
en nyskapningens og renessansens tid for de gudstjenestlige for- 
mer. En slik nevnd som her foreslås, skulde ikke sette sig til å 
lage alt om igjen. Tvertimot: den måtte uttrykkelig stilles på det 
beståendes grunn. Men der trenges også en veiledning med nye 
forsøk, kanskje også ved visse lempninger eller små rettelser som 
kan være påkrevet i det som nu er fastslått. Den norske kirke eier 
ingen institusjon som her kan veilede eller ta initiativ. Der har 
kun eksistert komiteer med tidsbegrensede mandater. Når arbeidet 
er fremlagt, opløses disse komiteer. Og nu yrer kirkens verden, 
ikke minst i evangeliske land, av nye ideer, ny frimodighet, ny 
skapertrang på liturgiens område. Samtidig er også den brede 
folketrang mer og mer vokset på dette felt. Den norske kirke for- 
sømmer en besøkelsestime, om den ikke tar sig av disse spørsmål. 

En liturgisk nevnd for den norske kirke — noget i likhet med 
økonomiutvalget — vilde a) bli Departementets naturlige konsulent 
i disse saker, b) bli prestenes central og talerør. Opnevnelsesmåten 
er ikke hovedsaken; kanskje var det heldigst at presteforeningen 
gav mandatet. Så stod nevnden plantet i den beste og frieste 
jordbund. 


Q 


Presteforeningens styre ønsket ikke å avgjøre saken selv, 
men vilde forelegge spørsmålet for generalforsamlingen og har 
da bedt mig om å innlede det her. 

De vil da forstå at vi har en ganske konkret og begrenset 
opgave foran oss. Vi kan ikke diskutere nye liturgiske ekspe- 
rimenter, heller ikke de store liturgiske hovedlinjer: høikirke- 
lige kontra indremisjonske, lutherske kontra katolske. Vi skal 
ikke konstruere op en ny og bedre form for norsk gudstjeneste. 
Vi skal ennu mindre utløse den ergrelse, den bitterhet eller 
rettere den sorg som er vokset frem hos mange av oss ved de 
liturgiske bøker som i de siste år er tvunget inn på oss. Vi 
'skal bare utstikke nogen linjer innenfor det faktiske og det 
realisable; prøve å samle oss om et liturgisk arbeide, som tar 
op, vi kunde si: hverdagsopgaver i den norske kirke. 


T. 


Der er to motsatte tilbøieligheter hos prester overfor disse 
opgaver: nogen sier: den nu vedtagne alterbok må ikke endres 
med et ord; la oss ikke få de rotets tider op igjen, da vi hadde 
tillegg både for og bak og innlegg i midten, så vi knapt kunde 
finne frem i vår egen alterbok. La det nu få stå som det står. 
Kanskje legger de også til: vi har dessuten ingen lyst på litur- 
giske eksperimenter. 

En annen flokk sier: det nytter ikke å lappe på den nye 
alterbok, dertil er den altfor foreldet allerede nu. Vi må sikte 
på en helt ny; vi må allerede nu gå i gang med å preparere de 
nye former både for høimessen og for de andre tjenester. 

Ingen av disse grupper vil ha lyst på den linje jeg her velger. 

Men tar de ikke begge feil av liturgiens vesen? Liturgien 
er ikke noget forholdsvis likegyldig ytre apparat, en blott 
ramme om billedet som det ikke er så nøie med; og heller ikke 
en tilfeldig drakt som kan byttes totalt mot en ny når det be- 
hager oss. 

Det er ikke likegyldig med liturgien. Det er en uhistorisk og 
upsykologisk sats den man ikke sjelden hører: «Kristenlivet 
greier sig godt uten nogen liturgi». Det er ut fra et slikt li- 
turgisk syn at de da sier: la nu i all fall dette som vi har fått, 
være som det er; klærne skaper ikke mannen, og liturgien ska- 
per ikke fromheten. — Nei, men fromheten skaper liturgien. 
Dette må være vår hovedsats når vi vil forstå liturgiens vesen | 
og vil behandle den riktig. Når det er fromheten selv som 

skaper sig disse uttrykksformer, så følger derav at den skaper 


«dem til sin egen styrkelse. Liturgien skal tjene fromheten og 


andakten. Dette må være vårt eneste synspunkt ved alt litur- 
gisk arbeide: hvorledes skal vår gudstjenestes anordning best 
mulig tjene vårt kristenliv? 

Følgelig må der være en organisk sammenheng i liturgiens 


- utvikling. Det går ikke an å slå i stykker de former vi har og 


plutselig lage nye. Fordi liturgien har med livet å gjøre, kan 
der i grunnen aldri lages liturgi. Men heller ikke det historisk 


| riktige kan da være enebestemmende. Det er like så litt av- 


gjørende at en liturgi er «gammel» som at den er «ny». Ft- 
hvert liturgisk arbeide må gå ut fra de to ting: 1. at liturgien 
skal dekke det levende kristenlivs behov og 2. at den skal ut- 


-— vikle sig organisk, historisk, og ikke i brudd. 


Derfor kan de ikke ha rett, hverken de som sier: la det være 
som det er, eller de som sier: la oss lage noe splinter nytt. 

Der er grunn til nettop i vår tid å korrigere begge disse syn, 
fordi vi lever i en underlig historisk-romantisk renessancetid, 
da alt skal være antikvarisk for å komme på mote, og hvor en 


ren humant-kopierende mani raser blandt de restaurasjons- 


lystne. 

De liturgiske vinde som blåser, kan føre aldri så meget in- 
teressant og stemningsfullt med sig. De er likefullt farlige 
fristelser, bedømt ut fra liturgiens eget vesen. En liturgisk 
«mote» er likefrem sagt noget uhyggelig. Den er det enten 


den nu viser sig som kopieringslyst eller i dens pendant: under- 


legenhets-følelsen. Overfor alt det nye og storartede begynner 
man å tenke ringe om sitt eget: «akk, den norske kirke,» sier 
man, «den ligger nok rent til akters i det liturgiske». Dermed 
står man i fare for å bli en liturgiens forræder nettop når man 
mente sig å være dens befordrer. 

Vi skal ikke ha en eneste ting inn i vår gudstjeneste for å 


; komme «på høide med de andre», hverken med Sverige eller 


med England eller med katolikkene. Vi skal ikke ha en ene- 


ste ting inn fordi den i og for sig er gammel, ikke om den 
så var ur-kristelig. Hverken gregorianske melodier eller ang- 
likanske messehagler er avgjørende for norsk liturgisk liv. 


Vi må bygge på vårt eget kristenliv, på vår egen tradisjon, 
vår egen trang og erfaring. Herav følger da også på den 

annen side at vi heller ikke behøver å være redd for om de 
former vi trenger, finnes annetsteds. Fordi om en messehagel 
brukes i England, behøver den vel ikke derfor være gal hos 
oss! Ja, ikke engang om en skikk er i bruk i romerkirken, 
behøver vel vi å være redd den hvis den kan tjene vårt folks 
kristenliv? Det er husmannsfølelse å være redd, akkurat som 
å være kopi-lysten. 

Vi må bli suverene: Vi må stå fast på vår egen grunn. 
Derved blir vi ikke slike som svaier med motevinden. Der- 
med blir vi fri for den mindreverdighetsfølelse som alltid 
forfører små sinn til ubalancerte ideer og handlinger. 

Først på vårt eget grunnlag kan vi få en sund liturgisk 
utvikling. Først ut fra norsk liturgisk selvaktelse kan det 
bli fruktbart for oss å følge med i tidens liturgiske strøm- 
ninger. Først ut fra en dyp forpliktelse og i en fast troskap 
overfor vårt eget kan vi vinne støhet i alle moderne eller an- 
tikvariske eksperimenter. Ingen akkord overfor tidens stem- 
ningsreligiøsitet! Ingen eftergivenhet overfor liturgiske over- 
høihetskrav! Den norske kirke er sig selv. Aldri sig selv 
nok — det kan nettop en kirke aldri være — men trygg og 
selvaktende som den der utgjør et tempel for Herren på dette 
sted og for dette folk. 


Ui fra dette principielle syn må veiene for norske opgaver 


i gudstjenesten utstikkes. Der blir — når vi skal gå prak- 
tisk til saken — da nærmere bestemt 2 områder for disse 
opgaver. 


Først de endringer som kan tenkes i vår nuværende faste 
ordning, særlig i høimessen. 

For det annet de ny-utbygninger utenfor de faste ordnin- 
ger, som alt er i full gang og som der trenges fastere, mer 
ensartede former for. 

Man kunde også nevnt et tredje område: ønskemål som 
ikke nu kan realiseres, men som det kan være sundt å tenke 

over, fordi der alltid blir best arbeide når der er langt sikt, 
og fordi liturgien selv, når den er levende, krever å få se 
frem til økede livsformer. Men disse perspektiver er idag alt- 


for ubestemte. Ennu er jo både endringer og nyutbygnin- 
ger nærmest ønskemål. 

II. 


Når vi da først skal tale om endringer, så må vi straks inn- 
rømme at den før omtalte uvilje mot «rot» i alterboken både 
ær forståelig, og også saklig berettiget. En alterbok tåler i 


virkeligheten ikke et slikt uvesen. Den løse haug av lapper 


som våre alterbøker var i årene før 1920 var en skam for 
alteret. Ingen kan ønske en slik situasjon igjen. Jeg vil 
ikke foreslå slike innklebninger og innlegg. 

Andre har da den innvending av praktisk-økonomisk art 
at der jo i disse tider ikke kan bli tale om nogen helt ny 
alterbok. Vi må nok trekkes med den gamle i årrekker. Den 
liturgiske musikk og gradualet henger jo også sammen med 
alterboken — det gjelder en formue om vi skulde gjøre alt 
om igjen! La derfor alt snakk om endringer fare, sier man. 
Vi har ikke råd. 

Jeg avviser ikke uten videre dette. Vi må være realistiske 


og regne med de faktorer som har avgjørelsen. Men stenge 


oss kan da ikke dette. Vi må finne utveier. Og hvad selve 


— alterbøkene angår vil jeg gjøre den bemerkning at de allerede 


nu begynner å bli så slitt, så skitne mange steder at det 
stundom er en gru å ta i dem. Se på bladene ved dåpsritua- 
let, ved brudevielsesbladene — altså overalt hvor presten hol- 
der boken i hånden og ikke kan la den ligge rolig på alteret, 
så skal De se at det ikke kan vare altfor lenge før der tren- 


ges iallfall nye eksemplarer. 


Men hovedsaken er at vi jo ikke kan la oss stenge av nogen 
slags hensyn, hvis vår gudstjenestes indre liv krever endrim- 
ger. Og at dette er tilfellet, er der, såvidt jeg forstår, en 
nokså utbredt enighet om. Altså må vi også finne praktiske 
utveier til å ordne oss. 

Om de ting det gjelder, er der selvfølgelig talt og skrevet 


så meget at jeg her bare behøver å samle kravene uten dypere 


am IG 


begrunnelse. 
Vi tar for oss høimessen. Først og fremst gjelder det her 


| den kjente uholdbare dublett med takkekollekten like efter kir- 


kebønnen. Der finnes visstnok nogen ganske få prester som 
ikke føler sig genert ved dette. Men det store flertall like- 
frem lider under denne tilstand. Enkelte søker så å finne 

utveier. Nogen sløifer kollekten, andre sløifer vendingen til 
menigheten og uttaler ikke den forutgående opfordring: «La 
oss takke og bede», men de går efter salmen umiddelbart over 
i bønnen — for derved ikke å markere gjentagelsen. Atter 
andre leser takkekollekten fra prekestolen på kirkebønnens 
gamle plass. Der er også dem som på vanlige søndager bru- 
ker prefasjonen (også når der ikke er altergang) slik som 
det er tillatt på de store høtidsdager istedetfor takkekollekten. 
Av alle disse forsøk er åbenbart det siste både best og igrun- 
nen det eneste nogenlunde tillatelige. Biskop Tandberg brukte 
f. eks. dette på alle sine visitasgudstjenester. 

Men det er helt utilfredsstillende at dette ledd i gudstjene- 
sten er kommet slik i det løse. Det er ganske visst så at vi 
prester kan si: ingen forandringer er tillatt. Følg absolutt 
alterboken. Her burde og kunde der kanskje i forbigående 
sies nogen ord om det å ta sig friheter i det hele tatt overfor 
det fastslåtte i liturgien. Efter mitt inntrykk blir det stadig 
verre i så måte. Der er dem som likefrem med stolthet peker 
på at de forandrer liturgien. Andre gjør det av ren slurv 
eller kanskje rettere fordi de ved å forandre og understreke 
og ved å ta sig friheter, mener at det skal bli mere liv og 
ledighet! 

Det er imidlertid ikke min sak å påtale slikt. Innenfor mitt 
foredrags ramme ligger det derimot å hevde som en liturgisk 
opgave for oss prester i denne tid å være til det yderste lojale 
mot vår kirkes alterbok. Jeg mener vi ellers kan få et kaos 
som ingen til slutt vil beklage mer enn de prester som hver 
for sig har bragt oss op i det. Alle som føler lyst til å endre 
ditt eller datt, ber jeg om at han i endringens øieblikk vil 
gjøre levende for sig, at nu er der i dette selvsamme øieblikk 
en annen prest som forandrer en annen ting, som jeg for 
min part slett ikke vil røre ved, og en tredje som går løs på 
ennu et punkt. Betenker vi dette, så kjølnes sikkert vår lyst 
til å være med i individuell sabotasje mot vår kirkes liturgi. 

Vi må avvise all endringslyst som utspringer av de to mo- 
tiver: at jeg selv ikke liker det eller det ledd, og at jeg fin- 
ner at den eller den passasje er liturgisk galt opbygget. Hver- 
ken personlig smag eller liturgiske prinsipper har vi lov selv 
å «forbedre» høimessen efter. 

Der er bare en eneste ting, som jeg synes det er vanskelig 
å komme forbi. Det er de tilfeller da prestehjertet likefrem 
lider ved en liturgisk ting, altså når presten gjennem erfa- 
ring vet og ser at selve gudstjenestens indre liv skades. Det 
er slett ikke dermed gitt at noget bør forandres. Men jeg 
sier det er vanskelig da å dømme presten. 

Dette mener jeg er tilfellet i det eksempel vi her begynte 
med, takkekollekten. På dette punkt må der snarest gjøres 
noget. Jeg anser det ikke som min opgave her å gjøre for- 
slag til endringer ut over det som prestene selv har forsøkt, 
men her ligger den aller første opgave for den liturgiske 

 nevnd jeg håper presteforeningen vil opnevne. 

En annen dublett nevner jeg i forbigående, det er der hvor der 
holdes skriftemål like foran gudstjenesten med syndsbekjennelse som 


det centrale, og man så fortsetter med høimessen som atter begynner 


med — syndsbekjennelse. På landet hvor de fleste av menigheten er 
tilstede også under skriftemålet, og i all fall for nadversgjestene, er 


4 der her en utiltalende dublett. Og ennu verre blir det når vi så — som 
på en hel del av trefoldighetssøndagen — får kollekten med sin 


syndsbekjennelse nr. 8! Den skriver sig fra før den tid da der var nogen 


— særskilt syndsbekjennelse. Men så litet gjennemarbeidet blev vår guds- 


tjeneste-endring at slikt blev stående. (Blandt «ønskemål» måtte visst 
en hel nyskapelse av kollektene stå øverst). 


I en stilling for sig står den såkalte stille bønn. Denne li- 
turgiske form har den nye alterbok bragt helt uformidlet inn 


på våre menigheter. Der var ingen forberedelse for den, in- 


gen tilskyndelse fra vårt folks kristenliv, ingen trang til den. 


j (Det eneste måtte være at man nogen steder hadde uheldige 


på 


; 
po 


klokkere). Jeg skal ikke her ta op spørsmålet i dets bredde. 
Efter mitt skjønn er den stille bønn hos oss anbragt helt 
forkjert, enten man nu vil se saken liturgisk eller man vil se 
den psykologisk. Den stille bønn kan ikke anbringes i ytter- 
kanten av gudstjenesten. Den krever en forberedelse, den 
krever en åndsramme. Ved begynnelsen er folk sjelelig talt 
ikke i stilling til den, og ved slutten tenker de på opbruddet. 


Men vi har altså fått den!). Mange steder hevder klokker- 


bønnen sig ennu, og det er ikke godt å vite hvordan det går 
i fremtiden. Men der er en ordning som har meget for sig 


1) Det vilde sikkert hjelpe om presten benyttet den lille introduksjon 
som alterboken gir anvisning på: <La oss be en stille bønn». 


Ea 

og som brukes mange steder, det er å ha klokkerbønn ved 
begynnelsen og stille bønn tilsist. Jeg har forespurt om dette 
i henhold til alterboken kan anses tillatt, men jeg har fra 
mest kompetente hold fått svaret: mei. Skal jeg gå ut fra 
at denne tolkning er riktig, så bør den nevnte ordning snarest 
legaliseres. Det er alltid utiltalende at noget som helst ledd 
av gudstjenesten er slik på det løse. 

Spørsmålet om våre tekstrekker skal vi ikke reise her, men 
der er et enkelt punkt hvor der er noget høist beklagelig, og 
det er epistelrekken for trefoldighetstiden i 2nen rekke. Her 
er Romerbrevet satt inn, fortløpende fra søndag til søndag, 
ganske uten sammenheng med søndagens øvrige tekstpreg, 
og i stykker så lange og så tunge og ofte så teologisk vanske- 
lige at det legger et trykk over presten å skulle forelese dem 
fra alteret. Bør der ikke her åpnes adgang til alltid å lese 
Iste rekkes epistel ved høimessen? Ved aftensangen har man 
jo i all fall adgang til å utlegge epistelen 1 sin preken, men 
ved høimessen er epistelen henvist til å skulle tale for sig 
selv, og da må den være enklere og kortere, mere være preget 
av gudsordets kjernekraft enn tilfellet er med de lange ro- 
merbrevstekster. Der er mange prester som har fremholdt 
dette, og en formeli tillatelse til alternering er her påkrevet. 


En detalj hvor enhver landsprest må anses tvungen til å bryte med 
alterbokens regler, er bestemmelsen om at der på de tre store høitider 
aldri må brukes en annen tekst enn den foreskrevne. Efter denne regel 
skal en prest — de år der prekes over 3dje rekke — komme til sitt anneks 
2nen juledag og preke over Stefanus' stening! Hele bygden 
forsamlet for å feire jul! Dette tilfelle skal inntreffe nu kommende 
jul. Da skal 2nen juledag ikke lenger kalles 2nen juledag, men «Stefa- 
nus' dag», med egen kollekt og egne tekster. Selv i bykirkene vil 
dette være et stivt stykke å by menighetene (som den dag består av 
dem som ikke var i kirke 1ste dag). Men på landet burde det kort og 
godt forordnes: i annekskirker prekes 2nen juledag ved III R. over det 
gamle juleevangelium. 

A propos dette gamle juleevangelium: er det ikke en betenkelig og 
ganske unødvendig svekkelse det erfarer ved å bli lest 2 ganger 
ved en og samme gudstjeneste — først fra alteret, så fra prekestolen? 
Kunde det ikke sløifes siste sted og prekenen begynne efter festverset? 


Om tillateligheten av å sløife kirkebønnen ved visse anled- 
ninger, vil der herske delte meninger. Nogen — ganske 

sterke røster — vil hevde at denne herlige bønn aldri må 
sløifes. 

For tiden er det bare en eneste søndag hvor den kan falle 
bort: ved konfirmasjon. Årsaken er her tydelig: tjenesten vil 
ellers true med å bli katastrofalt lang'). Men den samme 
årsak er også ellers tilstede. Bør der ikke være adgang til 
i nødsfall å utelate denne bønn ved bestemte anledninger 
— f. eks. ved særlig store alterganger, ved gudstjenester hvor 
der er flere talere el. 1.? Det lar sig dessverre ikke nekte at 
utelatelsen nu ofte tvinger sig frem tross manglende til- 

- latelse. 
I denne forbindelse et spørsmål: hvad erfaring har mine 
herrer om det jeg ikke kan kalle annet enn de musikalske 
forstyrrelser under kirkebønnen? Er der noget eneste sted 
hvor «menigheten» synger dem med? 0Og hvorledes virker 
de på dem som virkelig ber? På landet hvor der ikke er kor, 
blir det hele i regelen en tom orgellyd — utsendt over en dess- 
orientert menighet og en ulykkelig prest. Kunde ikke en li- 
turgisk nevnd simpelthen innsamle materiale (fra menighe- 
ter og prester) om erfaringene i dette stykke? Og mon ikke 
materialet da skulde peke hen på den selvsagte endring i li- 
turgien at disse avbrytelser blev tillatt sløifet hvor prest og 
menighet er enige om det. (Jeg for min part vilde helst ha 
dem sløifet over det hele, uten undtagelse). 

Der er ikke vernet om vår kirkebønn gjennem digse inn- 
skudd. Den får tvertimot derved karakteren av et litani — 
og det skulde den nettop ikke være. Den skulde ha mer for- 
men av den frie, umiddelbare, ikke stiliserte bønn. Og da 
man flyttet den fra prekestolen til alteret, var det ikke en 
slik forvandling av bønnens karakter man ønsket. 

—, Altså: både av praktisk-opbyggelige og av liturgisk-prin- 
- sippielle grunne burde disse musikalske avbrytelser fjernes. 


- 


-— Dermed er vi ikke ferdig med høimessen. Nu kommer 
vi nettop til det som gir den karakter av høimesse: sakra- 
| mentene. Hvilken plass har sakramentene i vår norske høi- 


1) I forbigående bemerket: hvad er det for en ånd som regjerer der 
hvor man så henlegger of ring på konfirmasjonsdagen? Hen- 
sikten er så tydelig at forstemtheten blir dobbelt sterk. 


don] ie hoodl fe de 1 in, 

messe idag? Man kunde fristes til å si at de er husvilde: 
dåpen holder på å forsvinne fra menigheten, og menigheten 
holder på å forsvinne fra nadverden. Situasjonen er altså 
allarmerende. 

La oss ta nadverden først. | 

Forholdene er litt forskjellige i by og på land. I byene er > 
det regelen at der er altergang hver søndag formiddag, på 
landet bare ved enkelte høimesser. I ekte landsstrøk blir me- 
nigheten da sittende over altergangen, i byer og bymessig an- 
løpne distrikter, skjer der den bekjente masseutvandring 
foran eller midt under altergangen. 

Der skjer altså i byene en faktisk opløsning av gudstjene- 
sten, og dette går for sig på dens allerhelligste punki. 

Man sier: uskikk! Og skjender på menigheten, håper på 
at det vel må rette sig; men håper forgjeves. Det er nu en 
kjensgjerning som vi ikke kan snakke eller håpe oss bort fra, 
at høimessen er sprengt ved altergangen. 

Jeg tror det er virkelighetsfjernt og at det er en falsk be- 
dømmelse når man bare skjender på dette fenomen som på 
en uskikk. Det er bedre at vi tar det som en pekepinn om 
livets faktiske behov. De norske kirkegjengere har her selv 
foretatt en uregulert liturgisk nyskapelse, de har selv sondret 
ut en høre-menighet og en nadverd-menighet. Og de har her 
i virkeligheten gått ur-kristelige veie! Også hos de første 
kristne forlot høre-menigheten salen når evcharistien skulde 
feires. 

Her må det være vår opgave å akceptere og regulere, så 
vi igjen får ledelse i gudstjenesten. Det er ufattelig at pre- 
ster kan bringe det over sitt hjerte hver søndag å gi anled- 
ning til en slik tilsynelatende demonstrasjon mot det allerhel- 
ligste som den der nu går for sig når folk reiser sig og for- 
later kirken idet utdelingen av nadverden begynner. Når still- 
heten og ærefrykten helt skulde råde i rummet, da åpnes ut- 
gangsdørene i dobbelt bredde, menigheten strømmer ut og 
gatens larm strømmer inn! *) 


fr 
1) I diskusjonen efter foredraget — den hadde dessverre bare en time 


til sin rådighet — blev dette punkt om nadverden ikke nevnt. Føler 
prestene kanskje ikke slik som jeg har trodd? La oss så få høre 
hvad vår kirkes læge lemmer mener om dette punkt! 

Jeg kalte det en tilsynelatende demonstrasjon. For det 


er ikke deres mening som går, at de vil demonstrere. Men 


de føler altså intet kall til å bli; de synes vel at gudstjenesten 
for dem nu er slutt. De har formodentlig funnet den pas- 
sende lang nok som den var. 

Men også et annet og meget viktigere moment trer til: 
det er ikke bare de andre som vil gå, men også nadverdme- 
nigheten som gjerne vil bli alene! Til nadverdmenigheten 
regner jeg da ikke bare dem som går til alters, men også dem 
som — med alterbokens ord — «vil ta del i denne hellige 
handling med andakt og til velsignelse.» (Det hadde ikke ska- 


det om disse ord fra nadverdbønnen ved hus-kommunion hos 


syke hadde fått plass også i den kirkelige nadverdliturgi. 
Den bedende menighet som omgir nadverdflokken, anvises 


nu ingen markeret plass og opgave i handlingen). Det er 
ganske naturlig at man ønsker en slik koncentrasjon overfor 
- det centrale. Her trer bl. a. forskjellen fra det katolske dra- 
- matiske messeoffer klart frem. For evangelisk tro er nad- 
verden det mest personlige av alt. 


Vi kan nu ikke her ta op hele spørsmålet om hvorvidt 


å nadverden bør ha sin plass — slik som det for tiden er ord- 


net hos oss — i formiddagens høimesse. Mange prester har 
det som sitt ideal at der helst ikke skal være nogen eneste 
 høimesse uten at der også er altergang. Jeg for min part er 


av den mening at der helst burde være bare særlige nadverd- 
— gudstjenester, helst om kvellene. La oss: ikke diskutere dette. 
3 Men la oss være enige om at slik som det nu går, kan og må 
det ikke få gå lengere. 


p 


Den nærmest liggende utvei er da å konfirmere den ut- 


* vikling som faktisk har gått for sig. Altså å la nadverden 


ved høimessen få sin egen avdeling efter 'ordets gudstjeneste. 
I prestenes kirke i Oslo oplevet jeg for kort tid siden 


at denne ordning blev praktisert en søndag da en av våre 


biskopper forrettet der. Biter salmen efter kirkebønnen 
å kom presten frem i kordøren og sa at nu vilde vi ha nadverd, 


og for å få den rette samling om den, vilde der nu bli en 
i pause med orgelspill, hvorunder de som ønsket å være til- 


En AE NTS 


stede kunde samles nærmere koret. 
Jeg mener at en lignende ordning vil kunne liturgisk 


49 EIVIND BERGGRAV 


ep 


anordnes, slik at der ikke blir noe støtende i det hele, men en 
naturlig koncentrasjon. Det må ikke være en opfordring til 
de andre om å gå, men en særlig innbydelse til en særlig 
gudstjeneste. 

Man vilde derved også komme ut over det ubehagelige 
usikkerhetsmoment som nu desverre er tilstede efter at vi 
har ophevet plikten til å melde sig på forhånd hos klokker 
eller prest når man vil gå til alters. Det hender dessverre 
nu at bordet dekkes, at innledningen utføres — og så kom- 
mer der ingen. (En praktisk brukbar utvei er her den at 
presten efter prekenen ber dem som vil ha nadverden, om å 
gå op i koret under salmen efter prekenen. Men helt tilta- 
lende er ikke denne utvei). 

Altså: for det helliges skyld, for kirkens verdighets skyld, 
for hørernes skyld og for de nadverdsøkendes skyld: norske. 
prester, søk her en vei til at sakramentet kan bli rettelig for- 
valtet! 


Når vi så går over til dåpen, kunde man i tilknytning til 
det foregående si: der ser du jo hvad det fører til at man lar 
sakramentet komme som et appendix, kirken blir tom, og dens 
øde benkerader skriker høit om sakramentets forlatthet. 

Dette er imidlertid ikke treffende når det gjelder nad- 
verden. Nadverden er møtet med Herren. Dåpen er opta- 
gelsen i Guds samfund og i menigheten. Det var jo derfor 
også gammel skikk at mens nadverden blev forvaltet ved al- 
teret, så stod døpefonten nede i kirken. 


Men dette være nu som det vil, det himmelropende fak- 
tum som vi står overfor i alle byer og i alle bymessige strøk 
på landet, er dette at dåpen nu skjer i en prosaisk, kald for- 
latthet av alt som menighet heter. Dere landsprester som 
endnu har dåpen i høimessen, dere vet kanskje ikke hvordan 
det tar sig ut når alle er forsvundet fra Guds hus og så de 
5—4 mennesker kryper frem fra sakristiet med sit lille 
barn. Det hele er liksom så tilovers. Ingen menighetssang, 
ingen høitid, ja ikke et personlig ord, bare oplesning, — en 
typisk «forretning». Menigheten er berøvet dåpen, og dåpen 
er berøvet en menighet. 

Hvad er det altså som trenges? 

Det er de to ting: 


-a. at der må skapes en menighet om døpefonten; 

b. at den store menighet, en gang i mellem iallfall, må 

få opleve dåpen i selve gudstjenesten. 

ad a. Der må skapes en menighet om døpefonten. De 
foreldre og faddere som kommer, er vel oftest folk som sjel- 
den, kanskje aldri, ellers er i kirken. Men de er vel, like så 
ofte, i denne stund høitidsstemte. Så får de en kald bøtte 
vann over sig i den øde stemning som møter dem. Der er 
ingen vegger om dåpshandlingen, den sluttes ikke inne av 
nogens arm. Den er ørkenstedt. Men hvorledes få en menig- 
het? Går det an her å fremkaste den tanke at søndagsskolens 
barn, som i regelen venter utenfor, fikk en ordnet plass ved 
dåpstjenesten? De vanskeligheter som kunde være, lot sig 
'vel overvinne. Og der måtte iallfall skapes en smule liturgi 
som var avpasset til dette, og der måtte sies et litet hjertelig 
ord av presten. 

Og en annen tanke: hvad om prestene leilighetsvis nevnte 
for menigheten at nogen av dem samlet sig og blev tilstede 
under dåpen? Nevnte dette som en kristen-opgave: å danne 
menighetskrans om barnedåpen?) 

Men en hovedsak er herved ikke løst, nemlig den å få 
dåpen lagt inn i hele den store menighets oplevelse. Jeg er 
helt klar over at så lang som vår høimesse er — efter mitt 

og manges skjønn for lang — så er det ikke tale om normalt 

å foreta dåpen midt i høimessen, undtagen i våre ekte lands- 
- menigheter. 

Skulde vi prøve med særskilte dåpssøndager? F. eks. 
således at første søndag i måneden (eller visse andre særlig 
betegnede av kirkeårets søndage f. eks. 1. eller 2. pinsedag) 
holdtes der dåp. Den kunde tenkes å få sin plass der hvor 
trosbekjennelsen nu lyder i messen. Men om plaseringen kan 
der selvsagt være delte meninger. I danske kirker har jeg 
sett dåpen utført som innledning til høimessen. En utvei var 
det også å la dåpen få ta kirkebønnens plass disse bestemte 
søndager. 


1) Mot dette blev det innvendt at der var ingen hygge i en slik <be- 
stilt» menighet. — Ganske uenig! 

En tanke kan det også være om vi ikke burde legalisere 
husdåp, slik som praksis er i den svenske kirke. Denne høitid 
i hjemmet vilde iallfall være langt mer kirkelig og meget mer 
i Kristi ånd enn den nu praktiserte ordning i byene. 

Hovedsaken er at vi setter noget inn på å avhjelpe den 
dobbelte nød som nu skriker oss imøte på dette felt. 


En liten ting er her å nevne ved selve dåpsliturgien. Den er jo som 
helhet så rik og så vakker, at f. eks. vår svenske søsterkirke med rette 
ser med misundelse på den. Men nettop på det punkt vi foran har 
rørt ved, lider den nu av en stor feil. Den slutter ikke for- 
eldrene inn. Jo, vil dere si, det står jo nettop om spørsmålet 
som rettes før dåpen: «Presten sier til fadderne og foreldrene: 
"Vil I at dette barn skal døpes o. s. v> Ja, vel, men hvad hjelper det 
at det står der, når ingen får vite det. Presten sier jo bare: <Vil 
I... Hvilke <I> der menes, kan ingen ane; nærmest blir det bære- 
konen. Allerede nu bør derfor presten her ta de ord som er trykt 
med petit i alterboken op i selve den tekst han skal lese og si: «Så 
spør jeg dette barns foreldre og dets faddere... osv.» 

Derved får spørsmålet en adressat og derved rykker kirken for- 
eldrene med inn som deltagerei handlingen. (Altså bør, hvor dette 
er skikken, også foreldrene reise sig under deres barns dåp, og ikke 
bare fadderne). 

Så liten denne ting er, så er den dog i det lange løp stor, og det er 
synd at vår alterbok ikke her har tatt konsekvensen av sine gode inten- 
sjoner. Vi får da gjøre det selv. Det kan ikke være nogen ulovlighet. 


— Alt dette har handlet om høimessen, som jo er det av- 
gjort vesentligste i vår kirkes øudstjenesteliv. La mig i til- 
knytning til de foreslåtte endringer tilføie den selvfølgelighet 
at jeg på ingen måte mener at høimessens herlighet står eller 
faller med slike endringer. Vår høimesse står så høit at den 
er hevet over en slik betraktning. Men overfor det kjæreste 
man har, blir hver detalj som kan befordre livet og rikdom- 
men deri, en stor ting. Hver detalj i høimessen er derfor så 
å si en hovedsak, en livssak. Og i lengden vil helheten lide 
og svekkes, hvis vi ikke har levende omsorg for detaljene. 

Utenfor det program for endringer som her er optrukket, 
står selve det hovedprinsip at våre kirkesøkende blir aktive 
deltagere i gudstjenestelivet. Det er sørgelig hvordan det for 
tiden er en katastrofal nedgang i så måte. Det er en litur- 
gisk opgave av første rang å gjøre alt som gjøres kan for 

igjen å få menigheten med f. eks. i sangsvarene. Det har 
med rette vært pekt på at de — tildels ganske unødige og 


malplacerte — «forbedringer» i tekst og melodi som hver av 
de nye alterbøker — først «liturgisk musikk» og så «gradu- 
alet» — begge avvikende fra hverandre — har bragt oss, full- 
stendig har lammet lysten og motet hos de syngende i kirke- 
stolene. Der kunde her være mangt å si, men la oss iallfall 
ha dette som vårt store arbeidsmål: å få dem aktive. (Da 
må vi selvfølgelig ikke begå noget slikt som å servere solo- 
sang i våre gudstjenester! Dette er i høimessen likefrem 


ulovlig!) 


Der kan sikkert samles og utveksles råd og vink mellem pre- 
stene om midler og veier til denne opgave. 
I det hele tatt bør vel en liturgisk nevnd sette sig i forbin- 


nelse både med prestene og med menighetsrådene (og andre in- 


å 


teresserte) for å innhente erfaringer fra vårt gudstjenesteliv. 


ITI. 


Mange vil mene at de hittil omtalte endringer ikke er så 


viktige som nye utbygninger av gudstjenesteformer vil være. 


TG 


Le 


Utbygningen gjelder dels de gudstjenester vi allerede har 
og dels nye former som holder på å danne sig eller som vi 
bør la få lov å danne sig. 

Også i høimessen er der noget som burde utbygges. Det 
gjelder først og fremst selve kirkeåret og dets plass i guds- 
tjenesten. 

For at De straks skal forstå hvad jeg sikter til, så la mig 
ta et eksempel. Det gjelder intet mindre enn kirkens årsdag, 
ste søndag i Advent. Dagen nevnes ikke i kirken! (Bortsett 
fra den tilfeldige mulighet at det passer i prestens preken at 
han nevner den). Der er intet som understreker dagen i litur- 
øgien. Denne søndag er liturgisk som alle andre vanlige sønda- 


ger. Mens kirkens årsdag i andre evangeliske samfund er en 


stor, en ekstra festlig søndag, feirer den norske kirke sin års- 
dag uten å markere dagen, ja idet glemsel og uvidenhet hviler 
over: den. 

Bare en sån liten ting vilde hjelpe som at dagen blev nevnt, 
Å. eks. i kollekten. Kollekten burde være en bønn for kirkens 

år og dets virke. Eller om det skjedde ved evangeliets les- 
ning: Dette hellige evangelium på kirkeårets første dag 
skriver o. s. v. Men selvfølgelig bør der gjøres mer. Efter 
mitt skjønn burde der være særskilte liturgiske former for 
denne søndag. Et minimum i så måte vilde være at der blev 
adgang til — som på de 3 store høitider — å bruke prefasjo- 
nen istedetfor kollekten for ordet; eller helst at prefasjonen 
skulde brukes denne dag. Er det nogen mening i at vi ikke 
denne søndag skal få synge Sanctus: Velsignet være han 
som kommer i Herrens navn, Hosianna i det høieste. Dette 
er jo nettop denne søndags særegne ord! — At presten bar 
festklær som på høitidsdager, burde være selvsagt. 

Denne utbygning av kirkeåret skulde så føres videre. Hver 
søndag burde nevnes med sitt navn, og de særskilte søndager 
og festdager utbygges mere enn nu. Tenk bare på en slik 
dag som Allehelgenssøndag! De senere år har vist et utve- 


tydig behov i almenheten til å få denne dag (og allehelgens- 


kvelden) feiret i særlige former. 
Jeg mener ikke at man i en slik utbygning av kirkeår og fest- 
dager skulde legge nogen hovedvekt på liturgiske spesialiteter, 


altså hverken på særskilte melodier i kirkesvar og messeord — 
som i Sverige — eller på å få kirkens år frem i messehaglers og 


antependiers farver. Disse ting kan være bra nok, men det er så 
yderst få som makter dem, og ut fra vårt ledende synspunkt: 
at liturgien skal styrke menighetslivet og heve andakten, må 
disse ting kalles underordnede. De er dessuten sterke fristel- 
ser til estetisk overbetoning. Ja, det vil være å begynne i den 
gale ende hvis vi skal starte med slikt. 


I en underlig stilling er Nyårs-helgen kommet. Den mang- 


ler ethvert anstrøk av fest i kirken samtidig som folk mer 
og mer begynner å søke til kirken for å feire den. Forkla- 
ringen er enkel nok: kirken har sitt nyår ved Advent; kir- 
ken har aldri villet anerkjenne den «verdslige» kalender og 
dens nyårsdag. Kirkelig er 1. januar 8de dag efter jul'== 
den er omskjærelsesdagen, den er Jesu navne-dag. Nyåret 
nevnes ikke med et ord i kollekten. Hvor naturlig om kollek- 
ten her hadde vært en nyårsbønn! Og hvorfor ikke gi dagen 


i kirken den plass og det utstyr (f. eks. fest-vers på Br 


stolen) som menigheten faktisk er innstillet på ? 


mn 

Her melder nu også nyårsnatten sig med sine krav på å 
få en særskilt liturgi. Som det nu er, går alt den kvellen 
rent tilfeldig for sig. Det er i så måte typisk at endog guds- 
tjenestens navn er helt på det løse. Nogen averterer mid- 
nattsgudstjeneste, andre våkenatt, nogen sier vigilie-messe, 
andre vespergudstjeneste; endelig har jeg også sett avertert: 
«Musikalsk gudstjeneste»! Alt dette kan være bra nok som 
tegn på at der er liv i tingene — og liv er der, for vi har 
snart ikke en eneste anledning hvor kirken er så pakket som 
denne natten —, men er ikke denne løshet utiltalende og også 
risikabel i lengden? 

Jeg mener også at der er all grunn til å få en særskilt 
liturgi for ungdoms-gudstjenester. Mange av oss holder i 
juni og juli en rekke høimesser ved særlige ungdomsstevner. 
"Tekstene (særlig epistlene!) passer i reglen svært dårlig som 
utgangspunkt. Og liturgien efter prekenen viser sig ved disse 
gleiligheter fra sin aller svakeste side — den er alt annet enn 
 ungdoms-tiltalende; alt annet enn sprudlende. La oss tenke 
på å komme ungdommen i møte med en særskilt ungdoms- 
messe ved slike leiligheter. 

«Er ikke også barne-gudstjenestene alt for stive? De er jo 
bare en lommeutgave av de voksnes messe. Det er ingen sak 
når man har biskop Lunde til å tale; men vi andre kan ikke 
fra prekestolen få responsorier i gang. La OSS, dalte Sula 
barna få slike responsorier i liturgisk form, gjerne delvis uten 
musikk. En barnegudstjeneste skulde efter sakens natur sær- 
lig gjøre barna aktive. Men den liturgi vi nu har (mon der 
forresten fins nogen som bruker den?) er nær sagt død for 
barna. 
Men så har vi aftensang og vesper! Her roper man at aften- 
sangene er så dårlig besøkt, ja at de er næsten verdiløse. Nei, 
de er alt annet! Om det så var bare for prestenes skyld alene, 
så burde de beholdes. De er våre mest religiøse gudstjene- 
ster! De har et preg av det intime og det ukunstlede, et preg 
G av de stille i landet. De innbyr ikke til taleprestasjoner, men 
il fordypelse og andakt. Den som ikke kan og vil tale til 
É  aftensang, burde aldri få tale til høimesse! 
Men dette betyr ikke at ikke aftensangene burde ha en rikere 

form. Er der nogen som helst mening i dette å la alteret 
være dødt som nu under den første halvdel av andakten? In- 
tet ord fra alteret før presten går på stolen! Alteret skulde 


ved aftensang nettop være et andaktens centrum. Her må 


noget gjøres! 

Om wvesperne skal her bare sies den enkle ting at vi ennu 
ikke har nogen virkelig vesper i Norge. Den virkelige vesper 
er nemlig en enkel andaktsstund i liturgiske former, den er 
alt annet enn en konsert, alt annet enn et stort apparat. Hvad 
vi trenger er derfor så å si hverdags-vespere. 

Dermed vil jeg ikke ha sagt at de vespere vi har fått, ikke 
kan være verdifulle. Ja, man kan vel trygt mene at uten 
arbeidet for fest-vespere vilde sansen for disse liturgiske for- 
mer overhodet ikke være blitt vakt hos oss! Og vi trenger jo 
absolutt ved store kirkelige leiligheter å kunne utføre noget 
særs fyldig og festlig. Det er en ære for vår kirke, det har 
styrket oss, at dette arbeidet er blitt utført. 


Men nu gjelder det sandelig at vi ikke forskyver hele vesper- 


ideen og gjør disse andakter til en slags liturgisk overklasse- 
eie. En virkelig vesper skal kunne holdes uten noget stort 
apparat. Vi må bli uavhengige av de store kor, ja også av 
den messekyndige prest*). Av alle aktuelle opgaver i ny-ut- 
bygning vil jeg anse denne som den viktigste. Hvad om 
våre aftensange blev gjort til slike virkelige vespere? 
Opgaven er påtrengende også fordi kirken slett ikke har 


sørget for å ha ledelsen i den store vesper-utvikling som har 


gått for sig de siste år. Hos publikum har man altfor meget 


fremkalt forestillingen om at en vesper var hovedsakelig kirke- 


konsert, en slags ufarlig kirkegang. Men der skal alltid være 
en risiko, en kristelig risiko ved å gå i kirke. Man kan risi- 
kere å møte Herren selv, når man går inn i Hans hus! For 


W% 


å si det skarpt: man kan aldri nøitralisere risikoen for å — 


møte domsordet. Man kan derfor aldri garantere nogen en 
behagelig kirkegang, selv ikke ved «vespere». 

Men det er dette som holder på å skje med vesperne. Og 
derfor er de for tiden en likefrem fare. Jeg gikk en gang 


') Samtidig vil jeg dog gjøre den bemerkning at man ved de store 


leiligheter alltid burde sørge for en flink liturg. Vår kirke skulde 


samle på slike og benytte dem. 


| 

ut av en kirke efter en vesper sammen med en normal svensk 
grosserer. [Han sa: «Ja, det hår var en mycket angenåm 


aftonunderholdning». Det klang for mig som et faresignal. 

Og samtidig må man jo være opmerksom på at disse musi- 
kalske og liturgiske vespere dog har en særlig opgave overfor 
vår tids mennesker. Mange av dem ønsker nettop å møte Gud 
utenom presteprekenen. Dette skulde vi bare være glad for, 


hvis vi da mener det alvorlig når vi bekjenner at det er van- 


skelig for oss å preke rett. Det er derfor ikke så at vesperne 


skal gjøres kristelige derved at vi prester preker mere i dem. 
"Talen i en vesper skal være kort. Guds tale skal lyde i andre 


former enn i prekenens. Her kaller tidens mennesker på oss. 
— Nu kan jeg ikke vente at opmerksomheten skal kunne 
holdes lengere, slik som vi her må skifte fra det ene til det 


* andre. Men et eneste ord om liturgien ved våre begravelser 


vil vi ha med. Vi får jo nu gravkapeller snart sagt i alle 


byer og bygder. Der er en gravkapell-mani oppe i tiden. Altså 


er øieblikket nettop nu kritisk: skal vi fornye begravelseslitur- 


- gien, må det være nu. «Ritualet» leses! Men hvor er det 


ikke fattig. Opgaven er ganske enkel: et alter i hvert grav- 
kapell og alltid en «messe» hvor jordeferden foregår fra kapell. 


Hvad rett har man ellers til å kalle disse likhus for kapeller 


når de ikke har alter? Og så en liturgi som utelukker det 


— drap på samfundsfølelsen i sørgeskaren som det er når felles- 
sangen erstattes med solosang! En liturgi som dessuten en- 


ten utelukker kransepålegningen eller henlegger den — like- 


som de andre verdslige forberedelser — til tiden før den kir- 


« 


kelige akt. 

Dermed er ikke opgavenes fylde uttømt, men det må være 
nok med det som er sagt til å vise at vi trenger en central 
for det liturgiske arbeide i vår kirke*). 


Som avslutning kan det være riktig å peke på den liturgiske 


| opgave som ligger i å få det rette samarbeide mellem alter 


1) Om innførelse av privat skrifte og av særskilte skrif- 
temålsgudstjenester (uten påfølgende altergang) måtte jeg 
for tidens skyld henvise til en artikkel i samme dags nr. av «Ni- 
daros» (24/10 27). Om dette viktige punkt kan der siden bli an- 
ledning til å tale i Kirke og Kultur. Sogneprest Theodor Dahl 
har i vårt augusthefte allerede vært inne på saken. 

og orgel i kirkens liv. Og denne opgave står i forbinnelse 
med en langt bredere opgave, nemlig den å få det kirkelige 
synspunkt frem som det centrale i alle bestrebelser angående 
kirkekunst. De siste år har vært rike på tiltak og ideer — 
især på restaurasjonsideer, både i arkitektur og kirkeutstyr. 
Men ledelsen har vært hos de sekulære krefter, hos «spesial- 
ister» og «sakkyndige». Ære være disse folk. Vi kan hver- 
ken undvære dem eller fulltakke dem nok for deres iver og 
deres arbeide. Men de har en egen skråsikker egensindighet 
ofte, en slags von-oben-herab-måte å ta tingene på. De alene 
vide! Ved restaurasjoner av kirker eller endog ved planleg- 
gelse av kirkeutstyr ser man ganske forbi prest og geistlig- 
het. Det er som om de regnes for uvedkommende! Nogen skyld 
har vi selv — fordi vi sommetider har vært dumme, men 
fremfor alt fordi vi ikke har erhvervet oss viden og ikke har 
opøvet vår sans. De andre har villet noget, men har kirken 
villet noget? (Bortsett fra å si nei ofte?) Det er skyld på 
begge sider, men også opgaver for begge i samarbeide! 

Dette kommer til å få en særskilt betydning når det gjel- 
der orglet. En del erfaringer som jeg har gjort selv ved be- 
søk i forskjellige kirker, og erfaringer jeg hører at andre 
prester har gjort, gir mig inntrykk av at der holder på å 
gro frem et slags orgamistvelde i kirken. Det stikker jo tyde- 
lig hodet frem også i de siste kirke-musikalske bøker vi har 
fått. Jeg skal ikke her nevne op bevisene. Men følgene er 
tydelige nok: hvor organisten vil spille en rolle istedetfor å 
spille kirkemusikk, der blir gudstjensten ødelagt. En domi- 
nerende organist er like så skjebnesvanger som en domine- 
rende prest. Det som mangler oss er en sund regulering av 
forholdet. Hertil trenges også at én har den endelige avgjø- 
relse i alle tvilstilfeller — som bør innskrenkes til å være de 
ferrest mulige. Det eneste riktige og naturlige er et felles 
tjenersinn hos prest og organist overfor deres begges over- 
ordnede: menighetens andakt, gudstjenstens herlighet. Og 
hvad skylder ikke vi prester ofte vår organist! Det har sik- 
kert ikke hendt bare mig at jeg kunde gå fra kirken med 
den tanke: Gud skje lov for organisten !*) 


2 JA debatten nevnte biskop Lunde at han fra beste hold visste at 
organistene selv led under det her omtalte «organistvelde». Organist- 


! 

Altså: de liturgiske opgaver krever et vidstrakt samarbeide. 
Men da må vi jo ha et organ i kirken til å delta på dens vegne. 
Ingen har ment at Kirkedepartementet selv skal være dette 


organ. 


Liturgiske nybrottstider kan lett bli gudstjenstlige opløs- 


 ningstider! Ser vi denne sannhet i øinene, så skulde videre 


argumenter for oprettelsen av en liturgisk nevnd for den nor- 
ske kirke være overflødige. 


foreningens formann hadde sagt ham at ønsket om en regulering 
og om et bedre samarbeide var meget sterkt hos hans fagfeller. 

I desemberheftet skal da også Kirke og Kultur bringe den tale 
som organist W. Huus-Hansen nylig holdt i Trefoldighetskirken 
for teologiske studenter og professorer om kirkemusikken og guds- 


tjenesten. 

I LYS AV IMPRESJONISMEN 
Av lektor B. M. KInck. 


ITI. 


Jonas Lie hadde anlegg som lett vilde finne sin naturlige 
utløsning i impresjonistisk kunst. Sammen med det lune for- 
stående smil finner vi noget visst eksplosivt og springende 
fantasifullt ved hans temperament. Intenst følsom er han i 
sin mottagelighet for inntrykk og viser alt fra «Den Frem- 
synte» — tross tekniske mangler — en betagende evne til å 
overføre sine inntrykk til andre. Hans styrke var ikke det 
linjeklare og koncise, men snarere intuitiv seerevne. Som en 
æolsharpe bevrer hans fine nerver under de linneste bevegel- 
ser fra andre menneskers sjeleliv. (Smlgn. Gerhard Grans 
udmerkede lille avhandling i «Norsk Ändsliv — —»). Dertil 
hadde han en utpreget sans for personlig selvstendighet i afle 
forhold og næsten lidenskapelig interesse for alle naturlige 
livsytringer samt uvilje mot all småskåren konveniens. Hans 
erfaringer i det praktiske livs tjeneste gav realismen grobunn 
— om enn en viss romantisk idealitet sammen med senhet i 
utdypelsen av erfaringene lenge fikk ham til å stritte imot. — 

Alt i 60- og 70-årene gikk den realistiske luftning gjennem 
Europas åndsliv — og impresjonistisk tendens gir sig alt merk- 
bart til kjenne — også utenfor Frankrike. Og fra 1882 tar 
Jonas Lie i vintertiden ophold i Paris, mens den lille fjellidyl 
Berchtesgaden oppe i de baierske alper blir hans sommerop- 
hold. — Allerede forut har Lie uttalt at det for kunsten gjel- 
der å «ramme tingen som fugl i luften» — livets refleklys 
var det det kom an på (blikket mere enn øiet — —). Og det 
er vel sannsynlig at denne synsmåte utvikler sine nye eien- 
dommelige former nettop i Paris — under innflydelse av de 
franske kunstneres salonger som han ivrig besøkte — og un- 


DET MODERNE HOS JONAS LIE DOS 


der omgang med de norske malere som selv var grepet av 
det seirende «nye». Det er iallfall på denne tid han skaper 
sig sin nye fremstillingskunst. En kunst som er mere im- 
presjonistisk enn selve den samtidige franske — i literaturen. 
«Han har», sier den danske forfatter Herman Bang i 1890, 
«i et avsides land i en nye literatur nådd til å skape frem- 
skridt i romanens form som ikke er nådd av nogen samtidig 
t selve romanens land: Frankrike.» Hans metode «flyttet 
milepæler i all nordisk roman — såvisst som ingen nordisk 
'romanskribent — selv om han ikke vet det eller iallfall ikke 
tilstår det — er forblevet upåvirket av den impresjonisme som 
J. L. har skapt.» 

Denne kunst er utvilsomt både først og sist hans egen. Men 
hans hustru forstod (som alt ofte før) å føre hans rigdom 
'av oplevelser og syner inn i et spor hvor de ikke løp løpsk 
—— fant vei ut hvor fantasien holdt på å renne pannen mot 


«veggen —., Mest kun forsåvidt har vi derfor grunn til å 
spørre med det spøkefulle vers: «Av alt det gode som du 
skriver, Jonas — hvad er vel ditt — og hvad er konas? — —>» 


Den nye stil demrer alt i «Livsslaven», men er mere iøine- 
fallende i de næste romaner: «Familien på Gilje,» «En Mal- 
strøm,» «Kommandørens døtre,» «Et samliv», «Maisa Jons.» 

Den skarpeste motsetning til den nye fremstillingsmåte fin- 

ner vi naturligvis ikke i den nærmeste tid forut eller i sam- 
tiden. Men i visse gamle romaner. Hvor forfatteren så å si 
er allesteds med og bruker pekepinn — legger an på å vise 
Oss sin sympati eller uvilje med personene, griper ordet til 
forsvar eller angrep — eller almindelige moralske betrakt- 
ninger. 
I den realistiske roman skal forf. så å si forsvinne i de 
billeder han vil vise oss, personene skal avsløre sig selv gjen- 
nem ord, minespill, bevegelser og handlinger, — og utfra 
dette skal det overlates til leseren selv å bedømme dem. Og 
forf. skal ikke være nogen pekepinn for å fortelle oss hvad 
som er rett eller urett. Han skal med hensynsløs sannhets- 
kjærlighet vise oss virkeligheten slik han har sett den — så 
livaktig som han evner. Indirekte vil nok likevel forf. røbe 
- i emnevalg, i fordelingen av lys og skygge, i måten å se 
og opfatte de forhold han skildrer. Men ikke direkte. — Men 
; : 

selv om forf. holder sig selv utenfor romanen og vesentlig 
legger an på å vise oss det hans dikterøie har møtt, kan han 
gå frem på forskjellig vis. Når en eldre forf. skildrer oss 
et landskap, tar han gjerne alle detaljer med — det blir lange 
trettende naturbeskrivelser som stanser fortellingens gang og 
lett får oss til å lenges videre, eller til å glemme hvad det 
egentlig gjaldt. Og når han presenterer sine personer for 
oss, skal vi gjerne værs'go gjøre oss ordentlig kjent med dem 
med én gang — karaktertrekk såvelsom ansiktstrekk og klæde- 
drakt — og kanskje få en hel del om deres fortid med. Og 
inne i et hus skal vi se oss riktig grundig om straks — i alle | 
kroker og på alle vegger og møbler. 


Helt anderledes går den moderne roman til verks. Og Jonas 
Lie er som nevnt den mest konsekvente realist og impresjonist 
— i familieromanene fra 80-årene av. — For det første er 
nu forf. så godt gjemt i romanen at alt det gir oss forestil- 
lingen om at vi får se scener av det virkelige liv. I optrin 
efter optrin lar han menneskene passere revy for oss. Men 
han resonnerer aldri over det han viser oss, og vi kan van- 
skelig nogensteds snakke om at en av personene er talerør for 
hans mening — de lever for meget til det. Vi skal selv se og 
dømme. — Og det var nettop i en tid med det vi kaller 70- 
blem- — og tendens-litteratur. Alle brennende livsspørsmål | 
— arbeidernes og kvinnens stilling i samfundet — religion og 
moral — alt blev drøftet — ikke bare på talerstoler og i 
diskusjonsklubber, men også i diktning. — Teoretisk het det 
sig at forf. skulde være skjult i sitt verk. Men samtidig vilde 
han optre som forkynner. Og selv om han ikke optråtte på 
rent gammeldags vis med betraktninger og resonnementer, 
hendte det dog ofte at tendensen kom nokså høirøstet til orde 
gjennem et eller flere talerør, og der var en mistenkelig skarp 
fordeling av lys og skygge — alt efter de anskuelser personene 
representerte. Selv ikke en dikter som Bjørnson er fri for 
det. Og i Kiellands romaner trer tendensen enda sterkere frem. 
Under lesningen blir vi lett revet med av den blendende stilist 
— så meget mere som hans personer saktens ikke er talende 
skygger, men iklædt kjøtt og blod. Men efterpå — under 
overveielsen — kan nok det gamle ord dukke frem: «Man 
merkt die Absicht — und wird verstimmt —»: Mon ikke 


DET MOUDERNE HOS JONAS LIE DEG 


billedene var noget skjevt tegnet — også med hensikt? — 


Men det hender jo også at selv Kielland kan være merkver- 


dig objektiv. Som ved skildringen av haugianeren Hans Nils- 
sen Fennefos i «Skipper Worse» — kanskje den reneste og 
edleste av alle hans skikkelser, men i anskuelser og vesen så 
diametralt motsatt ham selv. For K. synes aldri å ha været 
i tvil om riktigheten av sin ateisme — om enn hans hån har 


været mere rettet mot statskirken enn mot det haugianske 


lægmannsvesen og den kristne religion selv. 

Nu — K. nekter ikke selv tendensen i sine romaner. Han 
vil at de skal føles som krigserklæringer. Derfor må han 
overdrive, sette på spissen, mener han. Men det vilde 


ikke Jonas Lie. Han var nok også optatt av livsproblemene 


på denne tid, men blandet sig ikke høirøstet inn i partistriden, 


og allerminst i sine romaner. I «Livsslaven» kan vi nok si 


der er en sosial tendens. Vi merker i understrømmen den 


rdp 


varme medfølelse med Nikolais sørgelige skjebne, og kanskje 


også en viss indignasjon over slike samfundsforhold. Men 
skjebnen rulles frem for oss i stillferdig enkelhet slik at vi 


tror på den. «Der er ingen person som henger et sosialistisk 
hjerte luerødt utenpå sin vest. Der fullbyrdes kun yderst 
stillferdig en skjebne.» (H. Bang). — Og enda mindre kan vi 


tale om tendens i de næste romaner. Enda nok både «Fam. 
på G.» og «Kommandørens døtre» (og «Maisa Jons») har med 
samtidens livsproblemer å gjøre. De kom, sier H. Bang, på 


en tid da kvinneemancipasjonen «var blitt til sådant noget 
* som reformdrakt og indignasjonsliteratur,, som man enten 


var lei av eller lo av. Men her møter saken oss med livets 


egen stille troverdige tale. I de kvinneskjebner som lever for 


> 


våre øine. Og med hans nye impresjonistiske fremstillings- 


; | kunst. 


Lie forteller oss i grunnen ikke så meget om sine personer. 


Han viser oss dem. I situasjon efter situasjon. Og vi lever 


med likesom samtidig — det er formelig som en serie impre- 
 sjonistiske malerier glimter forbi øiet vårt. Vi ser menne- 
4 skene som de står og går og hører dem snakke, og ser deres 
 uvilkårlige bevegelser og minespill mens de snakker, merker 
Å tonen, måten de sier det på. Kort sagt: vi ser dem leve for 


E 
p 


våre øine i nuet. Følger dem derfor ikke i langsom utvikling, 

men så å si sprangvis — fra situasjon til situasjon. Både 
Bjørnson og Kielland kan la fortellingens gang brytes av ten- 
denspregede diskusjoner, eller av beskrivelser som vel kan 
kalles naturalistiske, men som mangler impresjonismens livs- 
bevegelse. Endog den ellers så friske og poesirike «På Guds 
veie» har slike døde sider. — Men Lie lever for intenst med 
sine personer til det — deres liv besværes ikke hverken av fi- 
losofens tanker eller av forskerens mikroskop. «Som et dikt- 
ningens glødende sverd inn i hjertet slengt, rammer det sik- | 
kert og dødende, straks det ei kjennes som — tenkt» — er 
hans egne ord. Til den nevnte roman av Bjørnson er det ikke 
så vanskelig å lese sig til at dikteren selv hadde måttet sende 
bud efter doktoren*) — og kanskje efter en botaniker med. Men 
kaptein Jæger og hans hester glir umerkelig inn i bevissthe- 
ten — enda nok Lie hadde hatt god bruk for det han fikk vite 
av sin venn maleren og kapteinssønnen Werenskiold. — Alt 
er nemlig her ledd i livets bevegelse. Detaljer i mengde. Men 
ingen døde. Bare slike som griper inn i øieblikkets situasjon, 
spiller med i handlingen — bidrar til helhetsinntrykket. Men 
her er ingen ting for liten, for hverdagslig. Ja nettop i hver- 
dagslivet og i hverdagsdrakt fullbyrdes disse skjebner. 
Denne kunst gir altså en fortsatt rekke av ydre foreteelser. 
Men bare derved får de betydning at de avspeiler stemninger, 
og stemningene igjen temperament, karakter. De må kaste 
lys innover — i sjelens liv. Og dette liv blir oss klarere og 
klarere eftersom fortellingen skrider frem. I de første scener 
hender det nok vi føler oss litt forvirret — synes ikke vi riktig 
forstår hverken menneskene eller deres livsforhold noget vi- 
dere — det blir så mye ordbulder og flimring av bevegelser — 
uten tydelig forklaring. Bare nogen anelser demrer. Som i - 
livet selv. Men senere møter vi de samme mennesker igjen 
i andre situasjoner — skjelner bedre stemmene og forstår 
dem bedre. Og til slutt er det kanskje som vi har levet sam- 
men med dem i lengere tid. — En anmelder av «Fam. på G.» 
blev liggende flere timer halvvåken om natten efter å ha lest 
den — han lå og studerte på hvor i all verden han hadde truf- 
fet kaptein Jæger — han syntes så tydelig han hadde vært 
sammen med både ham og Ma og Inger Johanne og de andre 


:) Man vil huske den detaljerte beskrivelse av doktorfruens sykeleie. 

i det virkelige liv. Hemmeligheten lå naturligvis bare i den liv- 

aktige og troverdige tegning —. Men det er karakteristisk at 
Kielland kalte denne bok «en nydelig roman om ingenting» 
fordi tendensen ikke var skarp nok. Mens Lie på sin side satte 
«Garman & Worse» over «Arbeidsfolk» fordi menneskeskil- 
dringen i den første ikke var så skadet av tendens og kari- 
katur —. 


30 år før «Fam. på G.» var det utgitt en bok som den i 
mangt minner om: Camilla Collets «Amtmandens døtre». Mo- 
tivet er vesentlig det samme, miliøet beslektet, og personene 
likeså. Også den har enkeltheter av kraftig realisme. Men 
ellers — en veldig forskjell — som 50-årene var forskjellige 
fra 80-årene, og C. C. i hele sitt temperament og sinnsretning 
var forskjellig fra J. Lie. Hun gav noget helt nytt ved å kaste 
et problem inn i samtiden — mens det nye ved Lies fortelling 
var at her det samme problem levet sig umiddelbart og umer- 
4 kelig frem i lyset gjennem menneskeskildrende kunst. Hennes 
Å roman, som hun selv senere kalte «et skrik — hennes livs lenge 
tilbakeholdte» — var skrevet med noget av et romantisk ridder- 
ideal i hjertet, og med en lidenskap som var båret av skuffet 
kjærlighet — til en mann som hun aldri kunde ophøre å be- 
undre, samtidig som hun var tilbøielig til å beskylde ham for 
erotisk sport (smlgn. dagboksoptegnelsene). Og rent motsatt 
all impresjonisme i stilen griper hun ofte ordet til personlige 
betraktninger. Midt under den avgjørende scene med Kold 
- bryter hun plutselig av: «Arme Kold! Kjære leserinne! Hvis 
du er over 20 år — er du under 20 år, nytter det ikke — men 
hvis du er over 20 år, så vil vi her, nettop her, førend du gan- 
ske bryter staven over ham, legge et ord inn for ham.» — Hun 
finner det nødvendig å forsvare heltinnen Sofie for leserinnen 
da hun bestemmer sig for et fornuftgiftermål med presten —. 
— Og med all sin kulturhistoriske interesse virker Margretes 

- optegnelser nærmest tyngende i fortellingens gang. Livsillu- 
sjonen brytes derfor så lett. Disse menesker gir oss i stem- 
ninger og anskuelser så altfor meget av forf. selv. Og vi pro- 
 testerer kanskje. Visst er det bygget på oplevelser ja. Nettop 
Å derav: denne personlige glød. Men vi funderer på om ikke 
 forf. har vært blendet og forutinntatt av sin lidenskap. Der- 
for tror vi ikke så helt på hverken personene eller situasjo- 

nene. — Lie derimot «gjengir» uten annen lidenskap enn kun- 
stens. Men med en understrøm av varm medfølelse. Her fal- 
ler gjerne all protest stillferdig til jorden. Fordi vi ser med 
ham alt sammen vi også. Og med noget av gjenkjennelsens 
glede. 

I «Svundne tider» bruker Lorentz Dietrichson de sterkeste 
lovord om Camilla Collets stil. Den «har ingen av våre forfat- 
tere — mannlig eller kvinnelig — hittil (1894) overtruffet, få 
nådd — —». Ordet slutter her om tanken «som huden om 
musklene, elastisk som denne, gjennemsiktig, finfarvet av alle 
tankeårenes forgreninger som denne.» — Og ganske visst har 
denne stil både eleganse og en viss smidighet. Men mon ikke 
nutidens stundom finner også den noget tung? — Kielland 
derimot beundres fremdeles av ungdommen — hans stil står 
vel under hennes i nervefin følsomhet, men kan fullt ut måle 
sig i eleganse, og overgår henne i smidighet og friskhet. Han 
den eneste som kanskje kunde kalles lystseileren i den tunge 
norske dikterflåte, sier Bjørnson i en revy over de europeiske 
dikterflåter i et amerikansk tidsskrift. Ja som stilist er han 
iallfall lystseiler — han seiler med frisk vind gjennem alle 
sproglige vanskeligheter, forbi alle skjær uten en eneste gang 
å kantre eller støte på. Nogen innviklet periodebygning fin- 
ner vi jo ikke hos ham. Men han skyr slett ikke underset- 
ninger for det, det kan gjerne være flere av dem også, han 
krysser bare så behendig og sikkert at man aldri blir brydd 
av dem. Tvertimot hører de med til smidigheten, de såvelsom 
det lille fint beregnede støt med den slepne kordespiss — 

Jonas Lie er langtfra nogen lystseiler. Hos ham ingen ele- 
gant glideflukt, men heller en litt humpende «sprangvis frem- 
rykning». Bruker han lengere perioder — og det hender —, 
får vi ofte inntrykk av knudret terreng som han har litt vondt 
for å komme igjennem uten å snuble. Men andre steder glir 
det igjen næsten lekende lett. Den impresjonistiske trang spil- 
ler nemlig inn her. Dette at han vil direkte frem. Være 
muntlig. Eller på annen måte gjøre øiebliksinntrykket le- 
vende. — Derfor f. eks. det pågående billedsprog, hvor bille- 
dene somme tider rent tumler inn over hverandre. — Og der- | 
næst dette at han mest mulig undgår de farveløse ord og ven- 
dinger som ingenting lar oss se — og, stundom mot alle gram- 


DET MODERNE HOS JONAS LIE 559 


matikk, går like på saken med malende ord. Således undgår 
han helt å føie til de almindelig replikkord: sa, svarte, spurte 
han, men lar et uttrykk følge som gjengir måten som replik- 
ken sies på — eller de bevegelser som følger den. — Kaptein 
Jæger har halvsovet mens Ma har lest høit for ham et brev som 
han ikke liker: «Æsch —slike gamle jomfruer!» våknet kap- 
teinen. «Videre — videre — er det mere?» — «God dag, Ma 
— god dag,» kysset han henne hastig —; «jo — jeg lever vel.» 
— Se å få vite det av far,» vendte hun sig fortrolig til ham. — 
«Huttetu — surt og koldt,» gned han hendene.» — $elve re- 
plikken blir ofte noget stakkåndet ved at den talende avbryter 
sig selv. Lie er naturligvis ikke den første som lar det skje, 
så almindelig det er i tale. Men han lar også ofte tanken av- 
brytes på samme måte. — Endelig kan øieblikkets inntrykk 
"også bli fremhevet ved at en legemsdel eller et klædesplagg 
som er særlig iøinefallende eller karakteristisk, trer istedenfor 
+ Personen selv. «Jah jah,» mumlet brunkappen.» «Brunkappen 
kom gråblek henimot henne.» — 
Denne metonymi er forresten brukt lenge før Lie. Og senere 
mere av andre. Med en viss naturlig ynde i Dikken Zwilg- 
meyers «De fire kusiner»: «Bestemor vendte sig i all sin ma- 
 jestet mot de to hvite nattkjoler som stod skyldbevisst foran 
henne.» (to halvvoksne småpiker som har røkt cigaretter om 
natten). Med mere manér stundom hos Barbra Ring, som i 
 «Guldkappen»: «En rød strikkelue over en grågul smal kåpe- 
å rygg og to lyse fletter sang høiest.» — «En gulgrønn ulster 
med mave kom og pekte på land.» — «Op gikk døren, og inn 
snudde en rund grå rygg som stod lenge mens døren blev luk- 
ket. På den annen side hadde ryggen langt grårødt skjegg og 
små lure øine.» 
Det er ikke fritt for at der i det hele lett blir noget stakk- 
- åndet over den utpreget impresjonistiske stil. Og i sin yder- 
Tliggående form passer den visstnok best i forbindelse med for- 
retningstravelhet — og især jobbeåndens febrilske uro og 
flotte vesen — mindre i en ren familieroman —. Det er der- 
for nok ingen tilfeldighet at den ingensteds er mere voldsom i 
sin ugrammatiske kantethet og mere hastig springende i sitt 
G tempo enn i «En malstrøm —» som nettop behandler uveder- 
; heftig flotthet — svindel — krakk — det er formelig som vi 

merker malstrømmens hvirvler å selve stilen. Mens Kiellands 
«Fortuna» fra samme år og med samme motiv har hans van- 
lige glidende, klassisk musikalske rytme — om enn med fart 
og liv nok. — 

Sakførertiden i Kongsvinger, som blev så «skjebnesvanger» 
for Lie og efterlot så sterke inntrykk, dukker jo stadig påny 
op i hans minne og antar forskjellig skikkelse. Men første 
gang i «En malstrøm». Her en del prøver på dens hvirvlende 
stil: «Jeg sier det jeg sier jeg,» — för han raskt op og slengte 
cigarstumpen i ovnen — —.» — «Eftersom hun så ham, følte 
hun sig mere og mere forarget. Her skjedde jo en av husets 
rettmessige børn den skrekkeligste urett. Og der gikk de 


alle — —. Hilda holdt jo på å bli rent forstyrret. De kunde 
da ikke drive ham fra gården som en annen hund! — —». 


— «Forlibte som rotter begge to!» påstod tolderen, — sitter der 
hos Mads Foss og spiller bort i natten og grubler på å fri — og 
Robarth gjør ve — hers!» harket han for latteren. «Jamæn 
gjør han vers — — he — he og — drømmer!» jog han stok- 

ken inn i luften.» — «Der er noget i veien med Marianne 
idag,» kom det så grundende mellem to glassvaser, som skulde 
forsiktig inn på brettet, — innen hennes ivrige tanke i næste 
øieblikk igjen styrtet sig i havet av det kommende aftensbords 
utallige ansvar og bekymringer.» — «Det var som et vilt hav 
å styrte sig blindt i — —: alle hensynene nemlig, alt som folk 
vilde tenke og kritisere om hun, husjomfruen, sa ja til husets 
sønn Henrik som nettop har fridd til henne i kjøkkenet — men 
et par linjer efter: «Kjøkkenkniven falt nedpå benken — — 
og Kirsten styrtet sig i havet! — —» «Han slengte om i ga- 
tene og tygget på en utgydelse så det skulde knake i dem!» — 
«Det lysnet over hele Andreassen; han fikk en annen reisning 
i karjolen. — «Og den hvirvelvind og røk av rykter og snakk 
som hadde æset sig op i anledning av møllesedlene, var jo ha- 
stig dumpet ned igjen — her var nok av interesserte brand- 
slukkere. Buås selv vilde nu ikke engang høre på det øre — —.>» 
— En slik billedtummel vil vanskelig finne nåde for gram- 
matikeres domstol! — «Hans tanke svevet, mens den lette ef- 
ter utveier, med en viss skremt nysgjerrighet hen over randen 
av undergangen. — «Han hadde behøvet to, tre alvorlige duk- 
kerter ned i Fossegårdsforblindelsen før han blev helt 

klar — —.» «Han gikk blek beveget oppe i Sørsalen og viste 
henne Fossegårdsmalstrømmen! — Stirret i hvirvelen som den 
hadde dreiet sig sålenge de kunde huske tilbake, dekket av en 
døvende røkskodde over hele distriktet — — tobaksskyer og 
toddytåke — — og på bunnen av det hele en sugende, slu- 
kende trakt: — brennevinsglasset, drammen — den lille sup 
med de mange navn hvortil hans far hadde vært forfallen, og 
kanskje hans far før ham —.» — «Som om jeg ikke er vant 
til å sluke glør uten å trekke på munnviken !» utstøtte han koldt 
bittert.» — «Jeg vil ikke skjule at det er en beslutning som 
ær tatt i den hele samlede direksjon,» slo bankchefen øinene op 
på ham.» — 
Det virker formelig som et hvilepunkt i det rivende tempo 
og den kinematografartede billedforevisning når forf. efter 
krakket likesom puster ut i noget som nærmer sig en person- 
lig «betraktning»: «Når malstrømmen har trukket seileren un- 
, der, stiger litt efter litt stumper og levninger op igjen, knuste 


— og knekkede — og ramponerte —, eftersom de er sterke 
til —. Der er også de massive støtter og ekebjelker som kan 
due påny; — men i Johnny satt der ikke noget av den slags 


jernmalm»(!). — 


IV. 


En kan lett komme til å reise det spørsmål: strekker i det 
hele den gjennemførte impresjonistiske stil til i diktningens 
verden? — Ikke engang malerkunsten har funnet den helt til- 
- strekkelig — og den er dog efter sitt vesen bundet til den ydre 
natur. Også der har man hatt bevegelser innover — om eks- 

5 presjonismen heter det jo at den vel har sitt utgangspunkt, 
men ikke sitt mål i den ydre verden. Og hvor meget mere da 
- ordets kunst — diktningen, som skulde kunne omfatte hele 
menneskelivets brogede mangfoldighet — like fra alt det som 
spiller på overflaten i de tusener av glimt og ned til sjeledypet 
med dens fine forgreninger av tanker og følelser — de krefter 
som rører sig der og ofte bare svakt gjør sig gjeldende utad — 
| underbevissthetens hemmelighetsfulle stemmer. Og anelsene 
om en evighetens og åndens verden som ikke er strengt bundet 
til de ydre foreteelser. Den religiøse sans — lengslen og viljen 


«mot Gud. 

Impresjonismens og Lies største beundrer Herman Bang: 
sier (i «Samtiden» 1893) om de ydre foreteelser at «hver en- 
kelt av disse må være en blendlampe rettet mot noget indre 
— et hastig åpnet og lukket skyteskår inn mot sjelen». Hvis. 
det her legges vekt på at «skyteskåret» skal være «hastig åpnet 


og lukket», har riktignok denne kunst sin store begrensning. 


Hvor blir det da plass for utdypning av gemyttet — for sjelens 
bundne stemmer — for den dvelende tankestillhet —? 

Lie selv følte utvilsomt denne begrensning og lot sig selv- 
sagt aldri slavebinde av noget kunstprinsipp. Det viste han 


især da han i begynnelsen av 90-årene — delvis under innfly- 


delse av den nyromantiske stemningsbølge — skrev eventyrene: 
«Trold». Her er det ikke hverdagslivets tusen småting det 
gjelder — men store hemmelighetsfulle krefter og makter — 
underbevissthetens lønnlige dyp: geni og instinkt som bryter 
sig vei — hemmelig angst — uforklarlig lengsel —. Her er da 
også fremstillingen en annen, ikke springende, men jevnt frem- 
adskridende. — Om Gerhard Munthe som maler sies at han 
hadde sin eiendommelige symbolske eventyrstil — ved siden 
av den realistiske. Dette kan dog ikke helt anvendes på J. Lie 
som dikter. For midt inne i mystikken møter vi ofte et friskt 
realistisk pust — et salt norsk vær. Og om enn nogen av 
eventyrene springer lettføtt avsted, kan andre være fylt av mye 
vrient sprogkratt. Nogen drømmevag Obstfelder er han iall- 


fall aldri. — Og mens mange av Andersens eventyr er helt bå- 


ret av religiøs stemning, er denne knapt merkbar i Lies. Stren- 
gene blir bare såvidt berørt i etpar små skisser — det er alt. 
Der hvor lengselen er den symboliserte makt, kunde man vente 
religiøs sangbunn. Men nei. «Bylgja» f. eks. er et havfriskt 
billede av «evig uro» — «navnløs» og «havnløs» lengsel. Men 
denne lengsel har langt mere slektskap med urolig dådstrang, 
fantasienergiens aldri tilfredsstillede flukt enn med dragning: 
mot kjærlighetens kilde og fullkommenhetens mål. 

Det som preger de fleste av disse eventyr er imidlertid stor- 
linjet monumental enkelhet. De har intet av situasjonsimpre- 
sjonismen med dens sprangvise fremrykning. Men denne gjen- 
optar han så i sine næste «hverdagsromaner». Og aldri er vel 


samvirket mellem den og hjertevarm — men helt usentimen- 


tal — psykologisk klarlegning nådd høiere enn i «Når sol går 

ned» (1895) og «Når jernteppet faller» (1901). Begivenhe- 
tene i den siste består næsten bare i psykiske avsløringer og 
forvandlinger, den egentlige begivenhet som fryktes og ventes 
inntreffer jo ikke, mens dødstankens sjelelige virkninger gri- 
per oss. Kanskje enda mere enn nogen av de tidligere fortel- 
linger virker denne som en serie — eller flere serier — impre- 
Sjonistiske malerier, men riktignok med en sjelelig utvikling 
og belysning som ingen malerkunst er istand til å gi. Og her 
har vi vel høidepunktet av forfatterens særpregede kunst: det 
springende tempo — scenenes urolige veksel — den mere og 
mere eksplosive luft — den voksende uhyggestemning avbrutt 
av humoristisk glimt — uforståelige eller halvt forståelige ord 
i overgang til stadig nye avsløringer — inntil personene på 
amerikadamperen står der helt sjelelig blottet da de venter at 
«jernteppet» skal falle — avdekket med hele sitt virkelige livs- 
innhold eller — sin tomhet. — Også samvittighetsangsten er 
øder. Men noget egentlig opgjør med Gud oplever vi ikke —. 
Selv her, med døden umiddelbart for øie. 

Som nevnt var den religiøse tone lite merkbar i selve even- 

tyrene. Og fortellingene behandler egentlig aldri religiøse for- 
hold, Lies personer er «religiøst forholdsløse», har man sagt.— 
Det har sine særskilte grunner. Men det er ganske eiendom- 
melig at vår mest utpregede impresjonist mindre enn nogen av 
de samtidige «store» i vårt land har behandlet det religiøse 
spørsmål. — Hans kunst er, foruten å være intim, også diskre. 
Ikke bare slik at han aldri er krass som så mange av na- 
turalistene. Men også så at han bare holder sig til de områ- 
der hvor han så klart og trodde å kunne være veiviser. Og 
| det kunde han ikke her. Han våget det ikke, har han selv 
sagt. 
Som næsten alle samtidige diktere og kunstnere blev også 
Lie — forholdsvis sent forresten — grepet av evolusjonstan- 
ken. — Men mens denne førte så mange andre bort fra all kri- 
stendom, var dette ikke tilfellet med Lie. 

Lie hadde sin største religiøse oplevelse i året 1871. — 
I «Jonas Lies oplevelser» citerer Erik Lie det brev som taler 
om den, men han berører den ellers ikke med et ord. Garborg 
har! i sin bok om Jonas Lie (1893) flere blader om hans for- 
hold til kristendommen, nevner bl. a. at han og hans hustru 

like fra de blev gift og stadig fremover leste søndagens tekst 
sammen. Og at han i sin første ungdom gjennemgikk en slags 
religiøs krise med sterk samvittighetsangst og påfølgende 
Jesusåbenbaring —. Og fortsetter så: «En lignende krise, 
skjønt ikke så sterk, forekommer ennu så sent som i 1871.» 
Og så intet mere om det. Men Jonas Lies egne ord gir oss. 
et helt annet inntrykk av denne «krise». Han meddeler den i 
1881 i et brev til Bjørnson, som da personlig helt hadde op- 
gitt den kristne livsanskuelse. Han nevner det inntrykk det 
hadde gjort på ham i ungdommen å se at Bjørnson kunde «tro 
på kristendommen» — for han selv hadde alt fra barn av ven- 
net sig til å betrakte den som noget avlegs og «under et to- 
benet menneskes verdighet». Vel hadde han nok en vag for- 
synstro og en slags gudsbarmhjertighetstro. «Men så suste der 
stadig noget inneni mig, det var ånden som vilde mere, meget 
mere — —. Og det høieste der er hendt av ånd, livets største 
drama, var Jesu historie. Han var, så misbrukt hans navn 
er blitt, jordens frieste mann og — tilværelsens sammenheng. 
Og den dag for ti år siden jeg fikk øie for det, var mitt livs 
lykkeligste. Fra den dag fant jeg sammenheng hvor der før 
var kaos.» 

Det synes å fremgå av andre utsagn i brev fra ham at denne 
oplevelse har sammenheng med hans vanskelige stilling efter 
Kongsvinger-krakket, og trykket av den uhyre gjeld han så 
gjerne vilde få betalt. Alt var stengt for ham «for at han 


skulde ane Gud og hans frelse». — I et brev til sin mor fra 
1872 (offentliggjort ved misjonsprest Johs. Johnson i «Kirke 
og Kultur» 1916): «Jeg har lest — — en alvorlig prekenbok: 


—— livet, der har ført mig inn i den åbenbarede religion. Viden- 
skapen viser oss stumper av Guds herlighet; men tillike at vi. | 
intet vet, at vår forstand er et for fattig griperedskap når det 
gjelder åndelige ting.» Hans diktning på denne tid synes å 
være blitt til under stadig intens kamp med stoffet — og un- 
der kamp med Gud, og inntagende barnslig knytter troen sig | 
til fundet av 4- og 5-kløverblad — —. Da han i 1877 fikk en 
hilsen fra Peter Hærems dødsleie, sendte han enken et hjerte- | 
varmt lite brev — hilsenen hadde gjort ham «usigelig godt» 
— var ham «en god håndsrekning». Hærems «hele ferd og 
velsignede utgang» hadde styrket hans tro. «Og det er mitt 

* håp at jeg engang skal kunne møte ham igjen — både jeg og 


min hustru.» 


I de offentliggjorte brev efter 1881 kommer hans kristne 
livssyn mindre frem. Spores kan det nok likevel under hans 
intense leven med i tiden. I all fall synes det aldri å ha forlatt 
ham. Om enn klarheten kanskje ikke nettop var større, og 
tidens strømninger skyllet voldsomt gjennem hans sinn. Lie 
pleide å være trofast mot sine oplevelser, men sen i utdypelsen. 

Og i hans siste leveår — i Fredriksvern — kommer oplevel- 


sen mere og mere for dagen. Sogneprest Berg fortalte ham 
en dag om den kristne studenterbevegelse og et stevne i Ame- 
rika med hilsningstelegram fra de japanske studenter: «Make 

Jesus King!» Og Lie blev beveget, begeistret: «Tomasine — 
dette må du høre!» — Da hans hustru lå på det siste, satt han 
der ved siden og snakket stille beveget om rosen i Saron og 
det evige gjensyn, forteller Erik Lie («Jonas Lies oplevelser»). 
— Gripende er hans samvær med Bjørnson i Fredriksvern kort 


- efter hustruens død — skildret av avdøde rektor Sommerfelt 


i Larvik. Begge grepet ved gjensynet — forholdet hadde jo 
i lengere tid været kjølig, men nu var den gamle hjertelighet 


vendt tilbake. Bjørnson enda forholdsvis livskraftig. Lie 


næsten blind — famlende med sine hender, og famlende efter 
ord. Bjørnson som vanlig mest optatt av tidens mangehånde 
spørsmål. Lie heller ikke døv for disse, men enn mere optatt 
av evighetstanker og sin kristne tro, som Bj. neppe lenger sy- 
nes å forstå. — Og Lies søster, fru Heidenreich, skrev i et 
(ikke offentliggjort) brev om ham at han i sitt siste år stadig 
var optatt med å lete i Bibelen efter forjettelser om det evige 
liv. Og Esaias 53 som nøkkelen til en dypere Kristusfor- 
gtåelse. — — 

Men oss andre kom han aldri så langt som til å veilede 
— slik. Og likevel er han stundom blitt kalt evangelisten blandt 
våre diktere. Enda han i sine fortellinger er objektiv som få 


og aldri sentimentalt understreker noget, sitter man likevel 
efter lesningen igjen med billedet av én som gleder sig med de 
Å glade og gråter med de ulykkelige — og mere synes synd på 
| de feilende enn feller dommen over dem. Og aldri jager han 


oss op med susende svøpeslag og bitende vidd. Forsåvidt kan 


å han kalles «evangelist». 

Og dog er det et spørsmål om det ikke er en mangel ved 
hans skildringer at personene der er så «religiøst forholdsløse». 
Garborg forklarer det så (1893) at de tilhører vesentlig en 


slekt som var «religiøst på det rene» — «for hvem kristen- 


dommen var moralsk dannelse og humanitet». Dette er kan- 


skje et lite moment til forklaring. Men heller ikke mere. For > 


tvil og kriser og religiøse oplevelser hører nu alle generasjoner 
til — om enn deres styrke og ydre fremtoning skifter. Lie 
selv hadde jo hatt slike oplevelser. Da er hans egne ord om 
at han her ikke våget ansvaret, en mere tilfredsstillende for- 
klaring. Men synes å bekrefte at her er en virkelig mangel. 
Hans psykologi kan være dyp og fin, men lodder ikke alltid 
bunnen likevel. Har ikke den varme understrøm av menneske- 
kjærlighet og sympati i hans kunst en viss sammenheng med 


hans egen tro? Både hans diktning og nogen av dens perso- 


ner er båret av mere tro enn de direkte viser.*) 


Også Lies forhold til bohemebevegelsen har vakt forundring. 


Med all sin impresjonistiske bevegelighet og djervhet var dog 


hans kunst som før nevnt utpreget diskre. Og likevel stillet 


han sig på sin vis sympatisk til bøker med den krasseste na- 
turalisme, og helt motsatt Bjørnson så han med uvilje på deres 


beslagleggelse. Men han tok nu for det første bestemt avstand i 


fra de nye moralske — eller umoralske — prinsipper som til- 


dels kom til orde. Og ellers hadde han en uovervindelig — 


næsten naiv — tro på helt fri meningsutveksling i alle forhold 
— særlig politiets inngrep i literaturen bød hans frihetskjær- 
lighet imot. Og hans følsomme sinn bevet under disse tidens 
nødskrik — den alltid virksomme sympati var med i enhver 
livsbevegelse — hvor forskjellige enn dens uttrykk kunde være 
fra dem han fant naturlige for sig selv. — 


Vi 


Som tidstendens er naturalismen for lenge siden et gjennem- 
levet fenomen. Og likeså impresjonismen — dette friske pust 
av øieblikksromantikk inn i naturalismens grå omstendelighet. 


*) Samtidig tør det kanskje sies at mnaturalismens og evolusjons- 


teoriens idéer med sine farlige fangarmer hindret en klarere utfol- 
delse av hans kristentro. — 


Er 

— Men mon ikke også den nyeste tid — tross all reaksjon — 


- har et temmelig impresjonistisk preg? Med både lys- og 


skyggesidene skarpt fremtredende! 

Det beste i vår nutidsdiktning mangler nok ikke dybde — 
især graver det sig ned i onde instinkters hemmelighetsfulle 
dyp. Men mon ikke mesteparten mere utmerker sig ved en 
viss kunstnerisk drakt og et forfriskende tempo enn ved gedi- 
øent innhold? Tidens strømdrag mangler i det hele de dype 
faste flodleier. Og i forgrunnen har vi flimrende lysreklamer, 


 «snapshots og kinofilms — øØieblikksinntrykkenes urolige barn. 


Men i folkedypet og i den enkelte sjel lever til enhver tid 
«bundne stemmer» som venter på sin løsning — og sin tolk- 
ning. De har eksistenrett i kunsten. Fordi de har det i 


divet. — 
B. M. Kinck. 


MUNCH-UTSTILLINGEN 
POST-FESTUM-BETRAKTNINGER AV EN LÆG 


Av ingeniør ALF VETLESEN, Oslo. 


At den store Munchutstilling blev en stor publikumsukces 
kan ikke bestrides. Den blev nesten foruroligende stor. In- 
gen norsk maler har hittil opnådd at 20000 mennesker har 
gått i pilgrimsferd for å læske sig ved hans kunsts kildespring. 
Ingen norsk kunstner har opnådd en så enstemmig hyldest av 
pressens samtlige «förståsigpåare» der mobiliserte sin skjønne- 
ste ordkunst for unisont å hylde maleren over alle malere. Og de 
20000 vandrede inn og vandrede ut og de så og beundrede, 
men mange var sikkert også i sine hjerter forundrede. Ti 
den «store kunst» er ikke en kunst for folket. En engelsk 
kunsthistoriker og museumsdirektør sa engang at «det beste 
kunstpublikum er det store publikum der uhildet av alle «ret- 
ninger» ser på kunsten med primitive øine». En mere enn 
tvilsom påstand. Den moderne store kunst er en esoterisk 
kunst. Den er ikke for massene, den er for de utvalgte. Det vil 
vel ingen påstå at den nyere franske malerkunst representert 
ved navne som Gaugin, Cezanne, Renoir, Degas er en kunst 
for folket. Hvorfor skulde så Munchs kunst være en kunst 
for folket, der skulde kunne opfattes av de 10000 — og de 
20000. Man kan trygt gå ut fra at for en stor del av de be- 
søkende har Munch's kunst vært historien om keiserens nye 
klær. Hvad det store publikum mener får man aldri høre. 
Det store publikum er ikke penneført. Det er heller ikke selv- 
stændig. Det er et rør som svaies hit og dit av vinden. Og vinden 
bleste for en stund Munch op på en mektig berømmelsens bølge- 
topp hvor han seilet skum- og ordombrust over alle samtidige. 
Denne bølge kom fra Berlin og gikk nordover med usvekket kraft. 
Når Berlin overøser Munch med heder, når berlinerne valfarter i 
titusener for å se ham, skulde så ikke vi forstå ham og verdsette | 

- ham like høit. Hvorfor skulde forresten akkurat tyskerne opdage 
ham. Har tyskerne noget å si når det gjelder malerkunst. 


Er ikke Tyskland vielmehr une quantité negligeable paa dette 
område. Finnes der nogen sal for tysk kunst i Nasjonalgal- 
leriet. Finnes der nogen venneforeninger for tysk kunst. 
Hvorfor blev ikke Munch opdaget i Frankrike. Hvorfor 
blev han ikke hyldet i Paris. 

Svaret er formodentlig: «Munch ligger for Tyskland» 
Munch har nemlig den store fordel at være problematisk. 


Der kan skrives om ham. Der kan skrives dypsindig om ham. 


Ja han kan fortolkes som Ibsen. Og han er desperat som 
Strindberg. Da den store tyske musiker Richard Strauss var 
i Norge og så Aulabillederne da så han den beslektede ånd. 
Han så sine toner omsatt i farver. Av alle tyske musikere er 


Richard Strauss den kompliserteste og raffinerteste. Av alle 
norske malere er Munch den kompliserteste og raffinerteste. 


Kom ikke å si at han er en eksponent for norsk lynne. Dertil 


er han for forvreden, for disharmonisk, for eksentrisk, for 


usolid. Et nytt moment holder med ham sitt inntog i norsk 
kunst. La Munch hyldes. Folkets kunstner blir han aldri. Folket 
liker ikke den geniale nonchalanse. Det forstår sig heller ikke 


på dekadense. Og begge elementer finnes rikelig representert i 
Munchs kunst. Hvad der vil samle alle hos Munch er et fåtall 
av hans billeder. I første rekke sykebillederne — de av den 
syke pike — og billedet vår. I disse billeder finnes de elemen- 


ter der taler til alle. Kjenneren vil beundre det forfinede tek- 

niske raffinement, den forfinede koloritt, det overordentlige 

mesterskap i opfatningen av typerne. Til det primitive følende 

og seende menneske, taler hele motivet. Det er folkelige bille- 

der, tiltross for at de samtidig er høist eksklusive. Om disse bil- 
leder gjelder det til en viss grad: å 


Det sande store jevnt og simpelt er, 
så var en Moses så var en Homér. 


Billedene er gjennemarbeidet til det yderste. Her er ikke 
tale om nogen genial nonchalanse, heller ikke om dekadanse. 


-— Motivet og modellene har vistnok et preg av morbidezza, men 


intet av det utpreget macabre og drastisk uhyggelige som 


preger dødsscenebilledene, «Livets dans» pubertet etc. fra en 

senere periode. Der finnes en reproduksjon av den syke pike 
fra 1907, altså fra en langt senere stilperiode. Ingen vil for- 
modentlig påstå at denne stil, den grovladent skissemessige, 
storstilet henkastede, betegner et fremskridt fra den oprin- 
delige. 

Den annen serie, der vil samle mange, omenn ikke alle, er 
aulabilledene. Man vil støtes av enkeltheter, av bizarrerier, 
ekscentriciteter, likegyldighet, uvorrenhet, men man kan ikke 
annet enn dypt beundre den intuitive sikkerhet hvormed disse 
billeder er stemt inn i miljøet og den visjonære farvesans der 
gir sitt utslag i dem. 

Disse billeder taler til en musiker. «Edvard Munch jeg 
hilser dig, du kongeniale ånd, sa Richard Strauss. Dine far- 
ver er mine toner.» Der finnes ennu mange billeder som vil 
samle mange, men der finnes like mange som vil refuseres 
av de fleste. Til disse hører «Livets dans», «Livsfrisen» og 
dødsscenebilledene «Skrik», «Jalousi», «Vampyr» etc. Hele 


denne serie av perverst forskruede, mystisk-symbolske, ma- 


kabert-dekadente, hysterisk-hektiske skildringer av menneske- 
livet, der ligger fatalt nær den grense hvor det tragiske be- 
rører det komiske. Disse billeder er dog en fryd for fortol- 
kere, der her ser hele dybden av Munchs livsopfatning. Det 
er den rene Ibsen-psykologi tilsat med Strindbergs ætsende 
pessimisme. Her er stoff for fantasien. Her kan tyskeren 
boltre sig i all sin metafysiske dybsindighet. 


Mannen på broen representerer Zarathustras: 


«Also sprach Zarathustra und ich fihlte 
das grosse Geschrei der Natur.» 


ER 

Det gir utsyn. Det metafysiske perspektiv åpner sig. 
Das grosse Geschrei der Natur! (Sammenlign Bøcklin: Das. 
Schweigen im Walde.) Altså Nietzsche omsatt i farver, pål | 


samme måte som Strauss har omsatt ham i toner. 


«Vampyr». Das Weib Schopenhauers. Das Weib als Tier, 


als verheerende Kraft. 


«Kuss». Die verschlungene Liebe. Das wellenförmige 
Ineinanderfliessen der Geschlechter. 


MUNCH UTSTILLINGEN dTI 


Hvilke muligheter gir ikke alle disse billeder for literær 


«Øypsindighet. Den almene mann ser på dem med forbau- 


selse, tenker vel også beskjedent «dette forstår jeg mig 
ikke på». 

Men Munchs rastløse ånd hviler ikke. Fra Aulabilledene 
går han over til den grandiose skissekunst, som man vel må 
si representerer den egentlige Munch. Med suveren forakt 
for form og detaljer kastes billedene på lerretet som et uvær 
av streker og brokete farveklatter. På nært hold gir de inn- 


trykk av en grotesk og forvirret farvemasse. På avstand 


—— transsubstantieres mange av dem på en merkelig måte til 


farvevisjoner. I småkabinetter mister slike billeder enhver 
mulighet for bedømmelse og reduseres til håpløse sammen- 
surier. 

Vil tiden, den store omvurderer av alle verdier, stadfeste 
mnutidens dom over Munch. Vil den la ham få plass ved det 
høivannsmerke til hvilket beundringens bølge nu har slått 
ham op. Eller har denne beundringens bølge mere vært båret 
av nysgjerrighet, sensasjon, og har dens kam bestått av re- 
klamens skum? Tiden har ingen respekt for modestrømnin- 


ger for bizarrerier og effektjageri. Den vil sikkert slå en 

tykk strek over meget av Munchs kunst og mange av de 
skjønne ordblomster der er vokset op omkring hans billeder 
vil visne. 

«Was glånzt ist fiir den Augenblick verloren, 

Das Echte bleibt der Nachwelt unverloren.» 

Finnes der i Munchs kunst de samme elementer der har 
øjort at J. C. Dahl, Gude, og blandt de nyere, Werenskiold, 
inntar en så urokkelig stilling i nasjonens bevissthet. Har 
Munch enkelheten, usøktheten, vederheftigheten. 

Er ikke hans kunst en kunst for estetikere. Har han den 
etiske ryggrad, som dog også har noget å si i kunsten. 

(«I all stor kunst spiller karakteren en større rolle enn man 
i almindelighet er tilbøielig til å formode», er det en gang 
blitt sagt av en stor kunstner.) 

Det må være tillatt for en læg å fremkaste disse spørsmål, 
der utvilsomt vil forekomme kunstens herolder og bannerfø- 
rere malplacerte og naive. Alf Vetlesen. 

Kåre P. 
Liv, Livet og Jeg. Av Kåre 
P.—H. Aschehoug & Co. 1927. 
72 sider. Lest på %/4 time. 


En ny generasjons ansikt! Hver 
ny slekt har sitt. De som nu er 
foreldre, var i sin tid en forundring 
for sine foreldre. Og nu oplever 
disse at deres barn igjen er en 
like så stor forundring for dem. 
Kåre P. vil sikkert bli gjenstand 
for undring. 

Det er sjelden at en ny genera- 
sjons ansikt fremtrer så levende, så 
uaffektert, så ubevisst og så klart- 
skåret som det skjer i Liv, Livet 
og Jeg. Hele ungdommens menta- 
litet er manifestert på bokens få 
blader. Forfatteren har ikke satt 
sig fore å tegne ungdommen av 
idag. Langtfra! Det er andre ting 
han har fore. Men mens han skri- 
ver, blir hver boklinje til en an- 
siktslinje. 

Er dette ansikt tiltalende? Jeg 
synes å fornemme en uvillig inn- 
stilling hos mange: skal moderne 
ungdoms ansikt tegnes sannfer- 
dig, så må det bli et forferdelig 
ansikt. 

Jeg kan ikke diskutere dette. Jeg 
vil bare bekjenne at jeg synes an- 
siktet er betagende, herlig. Ja, jeg 
synes at denne ungdom er så me- 
get renere enn mange av: dem som 
ser på den og som dømmer den. 
Ungdommen er vel alltid renere enn 
de øine som ser på den. 


Efter sin «tendens» er boken er 
protest! Selvfølgelig er den protest! 
Ungdom er ikke ungdom ellers. 

Denne gang er det protesten mot. 
noget spesielt: mot skilsmissene.- 
Endelig kommer den, livets egen. 
reaksjon, som er det eneste som. 
kan kverke den sykdom vi har 
kultivert i form av skilsmisser. Den: 
måtte jo komme, reaksjonen. Vi 
behøvde ikke gå og tro at vi skulde: 
redde ekteskap og lykke ved lover: 
og regler og skjendeprekener. Der: 
ligger en slik livsmakt bak her, at- 
den nok til sist regulerer livet, flyt- 
ter det ut av det usalige sykehus 
hvori det nu har innrettet sig. Ja, 
det kom, og det kom fra barna! 

«Tilegnet våre foreldre — uær- 
bødigst.» Ja, nettop. Ingen høi-- 
tidelighet. Bare ganske likefrem at- 
de unge er lei oss, de har ingen re- 
spekt for oss mere, de synes vi er 
dumme og egoistiske, de synes vi 
er u-ideelle. De bryr sig ikke om å- 
ligne oss. 
krok». Nettop kvalme er de blitt, 


de unge, av å se de gamles skils- 
misse-erotikk. Foreldrene burde ro-- 


pe Hurra! For så er der endelig 
igjen håp for den nye slekt. 


Bokens intonasjon er klar nok: 


«Brev fra mor. Nå går det løs 
igjen. Nå vil hun skilles. 
holder hun ikke ut lenger. 

Brev fra Tuppa: Mor spekulerer 


på å henge sig også. Faderen van- 


drer turer om matta. Gode greier. 


«Farvel du kvalme stue- 


Nå 


sea 

Folk sier vettet kommer med åre- 


«me. Ser ikke videre ut til det.» 
— Dette er den ene type av skils- 
misser. Ja, ikke så å forstå at 


Kåre P. har systematisert dem. 
Men han har villet ha frem sin for- 
akt for begge slag: både for dem 
som ikke kan beherske sig i gnis- 
singen i det daglige og derfor byg- 
ger helvede kunstferdig op i hjem- 
met, — og for dem som ikke kan 

beherske erotisk flagrelyst. Den 
siste type er Livs foreldre av. De 
har hver sin som de drar avsted 
med. Komplett gripende er den, 
også rent fysiske, raseriavmakt 
hvormed Liv besettes overfor dette 
fenomen. Det er ekkelheten i 
det som hun kjenner sig vergeløs 
overfor. 

Ekkelhet ut i alle detaljer. Slik 
som i disse to bortløpne foreldres 
TJokke-forsøk overfor den mindre 
broren, Per. De prøver å kjøpe 
ham for sig: 


«Faren har gitt ham en sykkel. 
Moren har gitt ham et nikkelur på 
armen. Farens kone har gitt ham 
å kroner. Men morens forlovede har 
gitt ham tyve». 


Et tidsbillede; en avsløring! Så 
æ*nkelt og så vemmelig som ung- 
dommen ser det! 

Og så vielsen i Garnisonskirken, 
farens vielse til den nye. Liv blev 
«draget av en desperat følelse til 
dog å være tilstede. Hun orket ikke 
gå alene. Kåre advarte henne, men 
hun måtte. Og så satt han i ben- 
ken foran for å dekke henne: 


«Hun satt bak ryggen min. Jeg 
— tror ikke faren så henne. 

- Det var fullt med folk i kirken. 
Mange gjester også. Drøbaksdamens 
familie. H un har ikke vært gift før. 
- Bryllup på Ciro. 

Det er henne som vil ha kirkelig 
vielse, sa Liw. 
Vilde undskylde og dekke faren. 


Det gikk som jeg tenkte. Hun 
greidde det ikke. Hun datt isummen 
og hadde hodet under armen min. 


Det kom på henne da presten 
spurte om hamn vilde ha henne som 
hos ham står til ektehustru. 


Da knakk hun. 


Og jeg kjente det blev verre med 
henne da han spurte om han vilde 
bli fast å onde og gode dager til 
døden skilte dem. 


Jo, sa faren høit som skulde det 
vært første gang. 


Før vi skiltes så hun: Du kan 
være glad du som har en død far. 


Jeg hadde tenkt det selv. I kir- 
ken. Døden er fin mot det». 


Kommentar overflødig. Ung- 
dommen bryr sig hverken om kom- 
mentar eller forklaringer. Den er 
ubarmhjertig, livsens ubarmhjertig. 

Innimellem alt dette beske flet- 
ter sig så følelsene mellem Kåre 
og Liv. Dramatisk bryter den 
urene far og den urene mor inn 
i de unges liv. Disse scener, så 
fulle av alvor og av tørr komikk, 
er uhyre enkle, men de er usigelig 
ubarmhjertige mot de gamle i egen- 
skap av <moralvoktere». De be- 
tegner en revolte, de betegner at 
de unge vil ta saken i sin egen 
hånd. Slik som dere har levet, vil 
vi iallfall ikke leve, sier de. 

En så u-alvorlig bok! Og så 
herlig alvorlig! 


Eivind Berggrav. 

Landstrykere. Roman av Knut 

Hamsun. Norsk Gyldendal 1927. 

2 bind: 313 +- 313 = 626 sider. 

Om Hamsuns nye bok er intat 
nytt å si. Den er som før i 2 bind, 
men kunde — som før — like så 
godt ha vært i ti eller i tyve. Der 
er ingen forklaring på at han hol- 
der op. Det er ikke fordi han nu 
slipper sine personer, det er heller 
ikke fordi leseren nu er ferdig med 
dem; er man først gått ombord i 
en karussell, så er det likefrem be- 
hageligere å fortsette enn å kom- 
me ned på bakken igjen. Karussell 
er det. Alt går rundt, ingen ting 
går frem. Den ene runde er som 
den annen, og farten er så fint av- 
stemt at svimmelheten bare blir 
behagelig. En lett beruselse betar 
en. Man generer sig litt, for det 
går jo ut over ens verdighet som 
menneske. Men det er lokkende. 
Nettop som ved andre narkotika er 
det hemnings-centrene som lam- 
mes, — man driver, man blir 
landstryker, man tar chansen og 
lar ansvaret ligge. Det er en usi- 
gelig umoralsk tilstand. Men unek- 
telig fristende behagelig. 

Dette er vel nordlendingen Ham- 
sun. I Markens grøde er det gud- 
brandsdølen. Han har denne dob> 
belthet. Den stikker frem av og 
til her også, den sunde arbeidsto- 
nen. Men det virker her bare som 
den beduggedes skåltale for nøkter- 
heten. 

En slik skåltale er der jo, en 
slags tendens, en underlig hektisk 
farvet tendens. Den er rettet mot 
dem som blir unaturlige, dem som 
får byfeber eller amerikafeber. 
Denne bok, som selv er et non plus 
ultra av selvkretsning, en caviar- 
syltning av sjelsstoff, roper til de 
sunde sinn: morituri te salutant. 

Eivind Berggrav. 


Olav Duun. 


1. Aarets bok: Olsøygutane. 

2. Samlet utgave av de 6 bind 
Juvikingar: Juvikfolket. Olaf 
Norlis forlag. 


Årets bok av Olav Duun er sonr 
et psykologisk gjennemsnitt av de 
6 bind dJuvikingar. Fortellingen 
selv derimot er helt ny; den er 
ganske avklaret, et mesterverk som- 
epos betraktet, markeret og enkel 
i sine granitthugne replikker, leven- 
de og øm i livsinnholdet, naturlig: 
og sterk i en ram realisme, men 
uten nedfall i det burleske eller 
det simple. Det er en bok som 
det er verdt å lese. 


Men psykologien er den gamle. 
Det ser ut som om Duun ikke har 
kommet ut over Juviking-kretsen. 
Den har tryllet ham, denne måte 
å skildre mennesker på. Men ém ”* 
ting har han opnådd ved dette ene å 
lille bind fra iår: han har fått av- 
klaret det sjelssynet som bærer — 
Juviking-verket, utkrystallisert det | 
ganske anderledes enkelt og hånd- 
gripelig enn det fremtråtte i den 
store cyklus. 

Det eiendommelige ved Duun er 
at han gebærder sig som en realist, 
men slett ikke er det. Han utsty- — 
rer personene med robust naturlig- — 
het og jordiskhet, men anbringer 
så noe hemmelighetsfullt inne i — 
dem eller omkring dem, og dette 
er det i virkeligheten som dirigerer: — 
deres skjebne. Vi får aldri syn på — 
dette; det gir bare en viss uhyg- — 
gelig spøkeblandet dåm til hele mil» — 
jøet. Og det fremtrer så avbrutt. 
Der er ingen sammenheng i det. 

Mulig at han har en plan, en P, 
mening med sin bondepsykologi, » 
mulig han ikke har det. Er det 
hans hensikt å vise hedenska- 
pet i den norske bonde? Der er 

en hardhet, en granitt-kjekk sjøl- 
 nok- het i arta; disse folk er upå- 
virkelige både av tro og av over- 
- «Gudsord og Finn-gann beit 
ikkje på dem». Men samtidig går 
de. der og blir innhole i margen 
og i motet. De går likesom og 
venter på syndens sold. Rammes 
3 de så av en ulykke, så kan de si: 
pr «Ja, så, var det der kula skulde 
- råke meg». — De går der så un- 
- derlig underminerte. Den ene- 
EN ste undtagelse er kynikeren, Jens, 
som tyr til spotten; han går ned 
3 til sjøen, der de hadde jagd en fyr 
0 å døden utover svaberget, og tilbyr 
Er et års tid efter å bytte plass med 
Å liket. Han vil vise at han er 
| ikke fælen som de andre! Jens 
Å virker som synden mot den 
- Helligånd. De andre —=hednin- 
gene virker som om de visste de 
var «feige» fordi de ikke vil frykte 
Gud. Der er no innvortes synsk 
ved dem; de er hinsides real-psy- 
 kologien, men heller ikke helt over 
i huldre-psykologien. De er et steds 
der midt imellem. De kjenner noe 
i lufta, i <tilværet» som varskoer 
em. Før de jager den formente 
tjuv på sjøen i mørket, hører Per 
at «eipkvan kviskrar til han», — 
dette minnes han evig efter 
udåden. Psykoanalysen vilde si: 
fortrengte komplekser. Religionen 
de si: ond samvittighet. Men 
e er kjekke utvortes sett, like inn 
døden. <«Mørkeredde var dei ik- 
je .... Det var eit kaldt folke- 
ag> heter det om dem. Og alli- 
 kevel sjelelig underminerte! Me r- 


Jeg tør ikke benekte at 
ykologien er riktig. Bjørnson 
Er akkurat denne psykologi 

for bøndene i Norge ved overgan- 
gen til kristendommen, i Arnljot. 
Men hadde ikke også Bjørnson 
hentet iaktagelser fra det som end- 
nu levet i bondesindet? 

— Yndefull er barneskildringen 
alltid hos Duun. Som i 8die binds 
første del av Juvikfolket (I Even- 
tyret) eller nu her i Olsøygutane. 
Det er så sterkt, så mandig uklis- 
set alt han får frem om barnet. 
Derfor blir det en ynde som kan 
beta menn. Jeg synes barneskil- 
dringene er det eneste helt vel- 
lykkede i Duuns kunst. 

Hvor stor er Duun som dikter? 
Jeg tør ikke svare. At han kan 
lage rene tomheter som boken ifjor, 
betyr ingen ting. Det kan aile 
diktere stundom. Men kan han 
makte å bryte sig, ikke bare episk, 
men psykologisk nyland? Eller er 
han hjemstavnsbunden og kommer 
aldri ut over det skjema som her 
en gang har gitt sig for ham? Da 
kan han endnu yde ypperlige spe- 
cialiteter, men specialiteten blir 
hans begrensning. Vi får sel 


Bivind Berggrav. 


Det Nye Tempel. Roman av Johan 
Bajer. — Norsk Gyldendal. 3028. 


Det lar sig ikke gjøre her å re- 
fere Bojers bok. Dere har sikkert 
alle stiftet bekjentskap med anmel- 
delser som har orientert i handlin- 
gen. Boken er både fra formens, 
fra psykologiens og fra ideens side 
en av Bojers aller svakeste. Den 
lar sig ikke nevne sammen med sin 
direkte forgjenger: Den store hun- 
ger. 


Den forskyvning i planet som 


boken åpenbarer er ellers karakter- 
istisk nok for tidens utvikling i 
de 10 år siden Den store hunger 

utkom. Dengang en ubestemt pa- 
tos overfor en likeså udefinerbar 
hunger efter noget ophøiet, hellig. 
Nu et bestemt krav om et tem- 
pel, om linjer og former for leng- 
selen og opgavene. Dengang reli- 
giøsitet i det blå, nu religion og 
Gud. 

Men denne forskyvning i tiden 
er ikke her fulgt innenfra. Den 
gamle ingeniør er trofast mot sitt 
syn, og han misliker sønnens (0: 
tidens) utvikling mot en mer kon- 
kret religion. Men denne sønn er 
ikke blitt mer enn en skablon. Et 
par hendelser er innpodet som skal 
vise utviklingens årsaker. Men hans 
indre utvikling fremtrer nettop 
derved som noget forceret, noget 
som er bestemt av forfatterens pro- 
gram og ikke av personens vekst. 

Derfor skjer det underlige at man 
kan ha all sympati for program- 
met, — studenten blir prest i den 
norske statskirke! —, men at man 
sitter tilbake med antipati mot 
både presten og hans kristendom. 
Fordi det hele virker kunstlet, 
uekte, opblåst, rørende. Man føler 
snarest trang til å ta av sig hat- 
ten for ingeniøren, ikke for pre- 
sten. Inntil også ingeniøren fal- 
ler som et offer for Bojers masse- 
suggestion på siste blad: da pre- 
sten forretter ved dåpen av den 
forsonede søsters førstefødte i 
hjembygdens kirke og da de gamle 
foreldre igjen for første gang er 
sammen i barnas hjem, og da de 
første gang ser sønnen for alteret 
ved nadverdbordet, — da går de 
op dit, den ene efter den annen; 
og da blir ensomheten hos den ene 

gjensittende, ingeniør Holm, så stor, 
at også han går op og kneler. 
Da skulde vi vel være i templet 
og komme i tempelstemning alle 
sammen. Men jeg steiler. Jeg vilde 
ønsket at jeg kunde sittet i stolen 
hos den gamle sanndru ingeniør og. 
reddet ham fra det eneste forløi- 
ede skritt som Bojer har fått for- 
føre ham til. Slik som det nu går, 
blir det ikke «det nye tempel» vi. 
tvinges inn i, men et gammelt som 
ved røkelse vil bedøve det eneste. 
virkelig tempel-reisende i vår sjel. 
Det blir ikke sannhet i noget av 
det. Ikke i ideen, ikke i psykolo- 
gien. Det smaker overalt avmek- 
tig anstrengt. Så lettvindt byg 
ges ikke Det nye tempel. ; 


& 


Eivind Berggrav. 

Verdens literaturhistorie, av Just 
Bing. Hefte 1—2. Skal bli. 
40 hefter å 32 sider, kr. 1 pr. 
hefte. — H. Aschehoug & Oo. 
forlag. Ev 


Mitt inntrykk av Just Bings ver- 
denshistorie, som jeg opriktig talt 
syntes var et umulig foretagende, 
bygger hittil bare på de to første 
hefter, altså på skildringen av den 
eldste greske litteratur. Men den 
er ypperlig gjort denne gjenfortel- 
ling av Illiade og Odyssé, utmer- 
ket stillet inn i kulturhelheten å 
forsynet med forskningens randan- 
merkninger. Jeg begynner å tro 
at vi trengte et slikt verk, ikke 
bare til våre barn, men — KE oss 
selv. | 


Eivind Bones å 


